Melatah Sejak Usia 18 Tahun, Wafariena Risau Tertetak Orang

Pasti ramai tidak tahu, pelakon cantik Wafariena rupanya berdepan masalah melatah sejak usia 18 tahun lagi.

Memetik Kosmo, Wafariena berkata tabiat itu bermula kerana sikapnya yang suka mengusik orang lain melatah yang akhirnya berjangkit.

“Dulu suka mengusik atau menyakat orang-orang di kampung terutama kalau ada majlis kahwin. Lama-kelamaan, saya pun berjangkit tabiat ini sampai fobia jika melatah semasa memegang objek tajam, takut tertikam orang lain.

“Kadang-kadang, tengah memandu kereta seorang diri pun boleh melatah, takut juga hilang kawalan hingga terbabas,” katanya.

Menurut Wafariena lagi, dia turut meminta supaya berhati-hati sekiranya bergurau dengan mereka yang mempunyai tabiat melatah sepertinya bimbang perkara tidak diingini berlaku.

“Saya risau jika tiba-tiba tetak orang atau hunus objek tajam yang mengakibatkan orang lain cedera. Kita pun tak tahu sebab melatah ini memang tiada ubat dan ia (melatah) bukan dibuat-buat,” katanya.

Sebelum ini, Wafariena ada memuat naik videonya sedang memotong daging korban bersempena Hari Raya Aidiladha sambil memegang pisau dalam keadaan melatah.


DSV Claim Jual Beli Cedok-Cedok Miliknya Patuh Syariah

Sejak kebelakangan ini hangat diperkatakan mengenai trend jual beli cedok yang menjadi ikutan peniaga mempromosikan barangan di aplikasi TikTok yang didakwa hukumnya haram.

Kaedah jual beli cedok ini dimana peniaga mencampurkan pelbagai jenis barang dan digaulkan sebelum dicedok secara rawak serta menetapkan harga tertentu.

Trend itu juga turut dilakukan oleh usahawan kontroversi, Datuk Seri Vida yang juga sering berkongsikan aktiviti ‘cedok’ barangan kosmetik keluarannya.

Memetik mStar Online, Vida bagaimanapun berkata aktiviti cedok yang dilakukannya tidak meragukan kerana memberi keuntungan kepada pelanggan dan ianya berbeza dengan peniaga lain.

“Pada saya cedok-cedok ni yang kata gharar tu, pada saya punya sahajalah kalau pelanggan beli, tidak akan merugikan dia.

“Pelanggan saya takkan rugi melainkan akan untung sebab saya beri barang yang nilainya lebih dari apa yang dibayar dan lebih daripada apa yang saya promokan.

“Maksudnya dalam mencedok tu saya bagi lebih dan kalau saya offer di platform lain tak sama dan siapa yang selalu tengok live saya itu adalah giveaway saya kepada peminat sayalah,” katanya.

Jelas Vida lagi, urusan jual beli cedok yang dilakukannya mempunyai unsur akad dimana persetujuan antara kedua belah pihak.

“Pada saya niat dan saya akad, okay apa yang bagi ni setuju tak… dan saya bagi tu lebih daripada harga sebenar dan tiada istilah haram pada saya kerana bagi saya ia cedok yang patuh syariah,” katanya.

Sebelum ini, pendakwah bebas Pencetus Ummah (PU) Amin tampil memberi teguran mengenai cara ‘cedok’ itu yang disifatkan perlu menjaga halal dan haram dalam perniagaan kerana ia mempunyai unsur-unsur gharar (keraguan).


Shila Amzah Seram Hubungan Dengan Sharnaaz Dikaitkan Dengan Jeniffer Lopez, Ben Affleck

Sebelum ini hangat diperkatakan apabila ada dikalangan netizen mengusik mahu melihat penyanyi Shila Amzah dan pelakon Sharnaaz Ahmad kembali bercinta.

Bagaimanapun, Shila menolak untuk kembali bercinta seperti dulu, serta meminta peminat mendoakan yang baik-baik untuk kebahgiaan masing-masing.

Terbaru, perkongsian Insta Story Shila sekali lagi menjadi perhatian apabila ada peminat bertanyakan soalan kepadanya.

Peminat itu menyatakan bahawa artis antarabangsa Jeniffer Lopez akhirnya berkahwin dengan bekas teman lelakinya, Ben Affleck. Kata peminat itu lagi firasatnya mengatakan yang Shila dan Sharnaaz mampu kembali bersama seperti JLo dan Ben.

Firasat peminatnya itu mendapat respon lucu daripada Shila yang seram dengan soalan tersebut dan hanya mampu ketawa.

Terdahulu, Shila mendirikan rumah tangga dengan Haris Idraki Elias pada April 2018 namun disahkan bercerai pada 8 Februari tahun ini. Hasil perkahwinan, pasangan itu dikurniakan seorang cahaya mata lelaki Seth Uwais kini berusia tiga tahun.


“Kalau Dah Tiada Hati Berterus Terang Saja, Jangan Menipu”

Pasti ramai tahu, sejak kebelakangan ini hangat diperkatakan mengenai kontroversi rumah tangga membabitkan pasangan selebriti lain.

Memetik Harian Metro, pelakon Nad Zainal berkata jika dia berdepan masalah yang sama, dia berharap suaminya berterus terang jika sudah tiada hati.

“Saya cakap pada suami, kalau dah tiada hati berterus terang saja kepada saya dan jangan menipu. Saya tidak mahu mengetahuinya daripada orang lain kerana itu lebih sakit,” katanya.

Kata Nad lagi, jika suami sudah ada pilihan lain dia akan mengundurkan diri kerana keutamaannya adalah anak-anak.

“Saya rasa sekarang ini, tidak kisahlah sama ada suami kita kaya atau miskin, rupa elok atau tidak kerana akan sentiasa ada saja cubaan dan dugaan.

“Sekiranya suami sudah mempunyai pilihan kedua dan sebagainya, maka saya akan mengundurkan diri. Malas hendak bergaduh-gaduh, bukan kerana saya mudah mengalah atau sebagainya. Ini kerana apa yang penting adalah anak-anak saya. Itu yang menjadi keutamaan dalam apa jua aspek,” katanya.

Nad Zainal mendirikan rumah tangga denganpengurusnya Muhammad Faliq Amirullah pada 18 Disember 2015. Pasangan itu dikurniakan sepasang cahaya mata bernama Fahad Ibrahim dan Budi Kalsom.


Mesej Tersirat Mizz Nina Undang Tanda Tanya

Tiada angin tiada ribut sebelum ini, baru-baru ini hangat diperkatakan mengenai dakwaan rumah tangga penyanyi Hujan, Noh Salleh dan Mizz Nina berdepan masalah.

Masih mengunci mulut mengenai dakwaan tersebut, perkongsian penuh tersirat oleh Mizz Nina di Instagram menjadi perhatian ramai. Perkongsian itu seakan memberi bayangan dia sedang melalui saat-saat sukar sekaligus mengundang tanda tanya netizen.

BACA: Ditanya Isu Rumah Tangga, Wartawan ‘Koyak’ Dengan Jawapan Noh Salleh

“Sesetengah perkara mungkin kelihatan sungguh sukar untuk dilalui dalam hidup. Semua aspek seperti berhijrah, berdepan dengan kesusahan, sedih kerana kehilangan, bergaduh, mencari kerja, bercerai atau apa situasi sekali pun mungkin nampak sukar namun ganjarannya begitu indah.

“Sama seperti mengambil ubat, tiada siapa yang suka kerana pahit namun perlu diambil kerana baik untuk kita. Dalam pada itu, anda juga mungkin menyayangi dan mencintai sesuatu, namun tidak menyedari impaknya sama ada tidak baik atau negatif.

“Berkemungkinan akan memberi kesan tidak baik namun anda menyayanginya kerana memberikan ketenangan, keterujaan dan kenyamanan. Namun, mungkin juga menyebabkan anda tidak memperoleh ganjaran atau kebaikan pada masa akan datang.

“Membuat kebaikan mungkin kurang digemari atau disukai kerana sukar untuk dilakukan, berbeza dengan keburukan yang lebih memberi keselesaan dan kenyamanan,” tulisnya.

Penuh dengan makna tersirat, Mizz Nina turut menyerahkan segala ketentuan kepada Allah SWT kerana Yang Maha Esa lebih mengetahui.

“Sesungguhnya, hanya Allah SWT yang mengetahui apa yang terbaik dan kurang baik buat diri anda. Jadi, terima segala yang tertulis buat anda tidak kira sama ada anda melihat hikmah disebaliknya atau tidak.

“Satu hari nanti, anda pasti akan mengenang kembali dan bersyukur di atas apa ketentuan Allah buat anda. Walaupun mungkin bergenang air mata, tetapkan dalam hati bahawa Allah SWT lebih mengetahui,” tulisnya.

Terdahulu, Noh menafikan dakwaan rumah tangganya bermasalah serta menegaskan bahawa ianya berita palsu.


Wanita Dakwa Penceramah Bebas Kenal Remaja Di IG, Buat Hubungan Seksual Suka Sama Suka?

Sejak semalam, tular mengenai perkongsian seorang wanita mengenai seorang penceramah bebas populat yang ditahan selepas didakwa merogol remaja perempuan 14 tahun.

Menerusi perkongsian di aplikasi TikTok itu, penceramah itu didakwa memiliki lebih dari seorang isteri namun didakwa tergamak melakukan perbuatan terkutuk terhadap remaja bawah umur itu.

Pengguna TikTok itu juga turut mendedahkan kronologi hubungan antara penceramah dengan mangsa yang dikenali melalui Instagram.

Dakwa pengguna itu, pada awalnya remaja tersebut bertanyakan soal agama menerusi DM di Instagram kemudian diberikan nombor telefon oleh penceramah berusia 30an itu.

Replying to @mesyaje sy akan ceta satu persatu..#pendakwaagamarogolbudak #ustazbertopengkansyaitan #tiktokmalaysia?? #allahuakbar

“Kemudian, sampai satu hari ustaz umpan cuba teka umur saya berapa? Kalau betul saya belanja makan. Budak mentah macam tu apa tau. Seronok sebab nak keluar dengan orang yang popular,” tulisnya.

Dakwa pengguna itu lagi, penceramah bebas dan gadis berkenaan sudah beberapa kali atas dasar suka sama suka.

Bagaimanapun, selepas perbuatan terkutuk itu diketahui pihak keluarga, mereka mengambil keputusan untuk membuat laporan polis memandangkan remaj itu masih di bawah umur.

Difahamkan, pengguan itu yang mendakwa dirinya merupakan kawan baik kepada ibu mangsa berkata dia tidak sanggup membaca mesej perbualan jijik penceramah bergelar ustaz dengan kanak-kanak itu.

Dalam satu perkongsian, pengguna itu turut menyindir perbuatan ustaz itu dengan mengatakan lelaki itu pandai memberi ceramah sedangkan diri sendiri perangai seperti iblis.

Terdahulu, pencemarah bebas itu direman selama lima hari hingga 23 Julai dan kes tersebut disiasat mengikut Seksyen 376 Kanun Keseksaan dan Seksyen 14 (a) Akta Kesalahan Seksual Terhadap Kanak-Kanak 2017.


Best ‘Info On Wheels’ Ni Gais, Banyak Bantu Anda Tahu Isu Semasa

Anda pasti dah tahu tentang ‘Info On Wheels’ (IOW), salah satu program dari Jabatan Penerangan Malaysia (JaPen) yang menghebahkan isu semasa dan memasarkan dasar serta inisiatif kerajaan melalui Unit Bergerak JaPen ini kan?

Haa, sebenarnya dorang ini dah mula aktif sejak 2020 lagi. Nak pula apabila virus COVID-19 mula ‘menginap’ di negara kita ni. Banyak penerangan dan maklumat terkini bekenaan dengan virus ini diberikan.

Tapi anda jangan salah faham pula, bukan hanya info koronavirus jer yang diberikan, banyak lagi isu-isu semasa yang sedang berlaku di negara kita diketengahkan. Tak kisahlah di peringkat negeri atau pun di peringkat nasional di negara kita.

Hebahan unit bergerak, ‘Info on Wheels’ juga antara usaha JaPen untuk membuat sebaran atau hebahan informasi kepada orang awam tentang maklumat sahih berkaitan sesuatu isu kerana sekarang ini kita berhadapan risiko berita tidak benar sekiranya ia tidak disampaikan dengan betul dan jelas.

Dalam masa yang sama, JaPen turut berusaha untuk mengekang penyebaran berita tidak benar oleh pihak tidak bertanggungjawab. Bagus juga ni sebabnya sekarang ni banyak sangat berita tidak sahih yang disebarkan, kadang-kadang tu nak percaya yang mana pun tak tahu dah.

Mujur ada program seperti ‘Info on Wheels’ ni, at least ada juga benda yang kita boleh percaya, ye dak? Apa yang kita risau sangat apabila berita tidak benar ditularkan, banyak masalah akan timbul sehingga menyebabkan rasa tidak selamat antara satu sama lain sekali gus memberi kesan negatif kepada negara. Tak bestlah macam ni kan?

Apabila adanya platform ´Info on Wheels´, maklumat atau penerangan sesuatu isu tu disampaikan secara turun padang dan bersemuka dengan anda semua. Kaedah ini juga dikatakan dapat membina persepsi yang baik terhadap kerajaan sekali gus mempengaruhi pendapat anda serta meyakinkan lagi anda untuk berinteraksi dengan pegawai yang turun padang ketika itu.

Dengan erti kata lain, mudah nak berinteraksi kalau macam ni, daripada kita nak pergi ke kaunter Jabatan Penerangan, setuju tak?

Program ´Info on Wheels´ ini akan bergerak di kawasan tumpuan ramai di sekitar negeri anda seperti di pasar malam, pasar tani, pasar raya dan banyak lagi tempat yang menjadi tumpuan ramai.

Kempen seperti ini juga dapat membuka mata pada ibu ayah atau atuk nenek kita yang tidak celik IT sepertimana geng-geng milenial sekarang ni. Apabila dorang turung padang, dapat juga info-info baharu dari semasa ke semasa. Bagus gais.

Anda boleh lihat sendiri kempen seperti yang dilakukan tim hebahan Info On Wheels (IOW) Pejabat Penerangan Daerah Johor Bahru bersiaran secara langsung sekitar kawasan Perling pada 14 Julai baru-baru ini.

Dorang memilih lokasi hebahan di sekitar kawasan perniagaan Taman Nong Chik dengan memainkan hebahan mengenai SOP Majlis Keselamatan Negara di Fasa Endemik dan Pemerdagangan Orang Dan Penyeludupan Migran (MAPO).

Bukan itu jer, petugas-petugas IOW tersebut turut melakukan aktiviti edaran bahan-bahan penerbitan Jabatan Penerangan Malaysia untuk tujuan rujukan orang ramai.

Program Info On [email protected] Outreach Daerah Hulu Langat diteruskan pada 13 Julai 2022 (Rabu) di Ampang Saujana.

Tim Pejabat Penerangan Daerah Hulu Langat melakukan hebahan IOW bertajuk “Kempen Pencegahan Wabak Denggi” dan “Lindungi Data Peribadi”. Ini bertujuan untuk menyampaikan maklumat berkenaan kaedah pencegahan wabak denggi dan meningkatkan kesedaran masyarakat agar melindungi data peribadi mereka daripada sebarang penyalahgunaan. Wah, menarik betul ya!

Selain itu, tim Pejabat Penerangan Daerah Hulu Langat pada 06 Julai 2022 (Rabu) di Jalan Reko, Hulu Langat baru-baru ini berkenaan dengan kempen Anti Pemerdagangan Orang dan Penyeludupan Migran (MAPO).

Hebahan tersebut bertujuan untuk memaklumkan aktiviti sindiket pemerdagangan orang dan penyeludupan migran dan memupuk kesedaran orang ramai terhadap isu tersebut.

Bagus sebenarnya apabila ada kempen sebegini. Dapat juga dorang info-info baharu yang terjadi ketika ini.

Banyak lagi hebahan yang dilakukan tim ‘Info on Wheels’ dari Jabatan Penerangan ni. Anda juga boleh tengok di LINK INI beberapa kempen yang dilakukan pihak JaPen di beberapa buah daerah di beberapa negeri.


Pemilik Kafe Dakwa Dikunjungi Wanita Seperti Zalina Azman Dalam Ketakutan

Sejak beberapa hari lalu hangat diperkatakan mengenai berita mengenai bekas personaliti TV3, Zalina Azman yang dilaporkan hilang sejak 8 bulan lalu.

Terbaru, berita kehilangan wanita itu seolah mendapat petunjuk apabila ada individu mendakwa melihat wanita seperti bekas pembaca berita itu pada Ahad lalu.

Seorang pengguna Twitter dikenali sebagai Mosyuki Borhan mendakwa melihat wanita itu di kafe miliknya iaitu Dos Cafe yang terletak di Seksyen 9 Shah Alam kira-kira jam 1 petang dalam keadaan menggigil ketakutan.

“Ketika di kaunter semasa hendak memesan makanan, dia toleh belakang, ke kiri dan kanan. Agak mencurigakan. Apabila saya tanya dia okey atau tidak, dia hanya mendiamkan diri sahaja.

“Pekerja yang lain meminta wanita tersebut untuk duduk dan tenangkan diri dulu sebelum membuat pesanan. Dia tidak banyak bercakap tapi apa yang keluar daripada mulutnya adalah ‘saya takut besi’. Bercakap dalam keadaan takut, macam ada benda yang berlaku,” tulis lelaki itu.

Kata lelaki itu lagi, wanita itu kelihatan takut untuk masuk ke restorannya serta berdiri lama di hadapan pintu.

Malah, wanita itu memberitahu dirinya takut pada besi mungki disebabkan didalam kedainya besi yang banyak terutama di pintu masuk. Dedahnya lagi, wanita tersebut berjalan laju seperti tiada arah tuju namun seolah mencari sesuatu.

Menurut Mosyuki lagi, dia turut terkejut apabila mengetahui mengenai perwatakan, saiz tubuh badan serta warna kulit dan pemakaian wanita itu sama seperti bekas pembaca berita yang dilaporkan hilang.

Meskipun belum dipastikan wanita tersebut adalah bekas personaliti yang hilang, namun dia berharap pihak polis dapat menyemak kamera litar tertutup (CCTV) di kawasan tersebut bagi membantu misi pencarian Zalina.


Siti Nurhaliza, Suami Buka Sekolah Anak-Anak Gaza Di Palestin

Penyanyi nombor satu negara, Datuk Seri Siti Nurhaliza meluahkan rasa syukur hasratnya untuk membuka sebuah sekolah untuk anak-anak Gaza di Palestin tercapai.

Memetik Kosmo, Siti berkata sekolah yang diberi nama sempena dua anaknya, Afwa & Aafiyah itu menyediakan pendidikan peringkat awal dalam bidang Al-Quran dan akademik.

BACA: Siti Nurhaliza Belum Terfikir Sediakan ‘Bodyguard’ Untuk Aafiyah & Afwa

“Alhamdulillah, saya dan juga suami, Datuk Seri Khalid Mohamad Jiwa bersyukur apabila dapat membuka sebuah sekolah untuk anak-anak Gaza yang telah beroperasi sejak setahun lalu di bawah Yayasan Nurjiwa.

“Setakat ini terdapat kira-kira 50 orang murid terdiri daripada kanak-kanak lelaki dan perempuan seawal usia empat tahun,” katanya.

Menurut Siti lagi, sekolah yang dibuka itu diuruskan oleh wakil khas di sana. Ujarnya, sekolah yang ditubuhkan itu dapat memberi peluang kepada anak-anak Gaza untuk menerima pendidikan awal.

“Pihak yayasan mempunyai wakil khas di Gaza yang diberi kepercayaan untuk menguruskan sekolah, tenaga pengajar dan murid-murid termasuk menguruskan kemudahan makanan yang diberi sewaktu persekolahan.

“Sekolah yang ditubuhkan pada 5 Oktober 2021 ini sedikit sebanyak memberi peluang kepada anak-anak Palestin mendapat pendidikan awal selain belajar dalam bangunan sekolah yang lebih selesa,” katanya.

Mula ditubuhkan pada Ogos 2006, Yayasan Nurjiwa turut membantu masyarakat di Malaysia apabila turut aktif mengadakan pelbagai misi bantuan.


DSV Tunjuk Michael Ang Tumbler Mewah RM7,000

Perkongsian terbaru usahawan kosmetik, Datuk Seri Vida menjadi perhatian ramai apabila memuat naik video bersama pengarah terkenal, Michael Ang.

Menerusi video itu, Vida dilihat sedang menunjukkan tumbler jenama mewah miliknya berharga ribuan ringgit kepada Michael.

BACA: Kedai Boba Cik B Disihir, DSV Tebang Pokok Pisang Pukul 3 Pagi

“Michael Ang tak puas hati DSV beli tumbler RM7000,00. Time to show off, bukan senang DSV nak tunjuk barang rare dia beli tau,” tulisnya.

Menurut Vida lagi, model berkenaan hanya ada satu unit sahaja di Malaysia dah sudah lima bulan dia membelinya.

Perkongsian Vida itu mendapat pelbagai reaksi daripada netizen yang terhibur melihat gelagat kedua mereka itu. Tidak kurang juga, ada netizen mengatakan Vida dan Michael dilihat sesuai dan sepadan serta ada yang mendoakan agar mereka berjodohan.


“Saya Tak Ada Nak Aibkan Sesiapa, Saya Tulis Secara Random” – Nadya Syahera

Baru-baru ini, hangat diperkatakan mengenai pelakon Nadya Syahera yang memilih untuk meluahkan perasaan yang sudah lama terpendam di hati menerusi media sosial mengenai suaminya.

Memetik OhBulan, Nadya mengakui rumah tangganya sedang berdepan masalah. Namun, pelakon itu berkata dia dan suami tidak bergaduh cuma jarabg berkomunikasi.

“Boleh dikatakan macam itu (rumah tangga bergoyang) tetapi kami tidak bergaduh. Kami masih cakap macam biasa. Bagi pandangan dia, isteri haruslah lakukan tugasan di rumah bukan suami kerana tugas dia hanya cari duit. Mungkin juga dia terlupa yang saya juga bekerja.

“Kami berdua sebenarnya perlu banyak berkomunikasi. Saya tengah prepare untuk jadi lebih baik dan sama juga di pihak suami. Kami tengah perbaiki,” katanya.

Ditanya mengenai reaksi suaminya apabila dia berkongsikan luahan hati kepada umum, Nadya mengakui Fizul marah dan kecewa.

“Dia marah. Dia kecewa bila saya pilih platform itu untuk bercakap dengan dia. Tapi saya terangkan balik, saya baru cakap sepatah..dia dengan telefon bimbit dan dunia dia.

“Saya tak ada nak aibkan sesiapa. Saya tulis pun secara random. Itu hanya 10% yang saya rasa. Dia pun dah fikir secara rasional dan boleh terima,” kataya.

Sedar akan kesilapannya itu, Nadya memohon maaf kepada mereka yang kurang senang dengan tindakannya itu serta mengucapkan terima kasih kepada mereka yang memberikan kata-kata positif.

“Saya bagi pihak dia juga minta maaf atas kata-kata di Instagram yang menyebabkan ada pihak yang kurang senang atau menimbulkan kecaman ramai orang. Saya terima apa saja yang orang cakap.

“Yang negatif, saya tolak tepi sebab tak nak kusutkan kepala. Saya hanya ambil kata-kata positif sebab saya seorang di rumah. Alhamdulillah DM saya penuh komen positif,” katanya.

Dalam pada itu, Nadya berkata sebagai wanita dia hanya inginkan perhatian dan bukan wang ringgit yang dimahukan mereka. Ujarnya lagi, daripada suami asyik melepak bersama kawan-kawan adalah lebih baik luangkan masa bersama isteir dan anak-anak.

“Faham la wanita. Cuba faham isi wanita sebenarnya. Bukan harta benda yang dia nak kadang-kadang. Selalu orang fikir perempuan nak duit, materialistik.. Sebenarnya tidak!

“Cukup dengan bagi perhatian, itu sudah memadai. Kadang bawa pergi makan dekat kedai mamak pun sudah boleh bahagiakan. Tak semestinya bagi duit.

“Itu saya, orang lain tak tahu. Daripada lepak satu jam bershisha dengan kawan, lebih baik lepak dengan saya dan anak-anak. Saya dah boleh diam, nak suruh buat apa selepas itu saya buat. Sebab saya tak gembira, itu yang bising. Itu saja,” katanya.


“Tiada Istilah Kami Berpisah Sebab Dia Tak Tahan Jaga Saya” – Bad Indigo

Pada Jun lalu, penyanyi Ashira dan suaminya yang juga ahli kumpulan Indigo, Bad mengumumkan rumah tangga mereka sudah pun berakhir.

Menurut Bad, keputusan itu dibuat atas persetujuan bersama dan mereka berpisah bukan disebabkan orang ketiga namun mengunci mulut mengenai punca perpisahan mereka.

Memetik Harian Metro, Bad menolak tanggapan netizen yang beranggapan perceraian mereka disebabkan bekas isterinya itu tidak mahu berdepan dengan masalah kesihatannya. Jelas Bad, dia yang tidak benarkan bekas isteri untuk membantunya.

“Dia sebenarnya nak tolong saya, tapi saya yang tak izinkan daripada awal lagi. Dia nak tolong ambilkan air, bawa saya ke bilik air atau cuci luka pun saya kata tak perlu ikut biar saya buat sendiri.

“Saya ada beritahu kalau ditakdirkan kita tidak bersama dia pasti tidak dapat nak tolong saya dan takkan ketika itu saya nak kelam-kabut seorang diri. Jadi biarlah saya ajar diri saya,” katanya.

Menurut Bad lagi, tanggapan netizen itu tidak benar sama sekali dan mungkin orang luar yang membuat tanggapan itu sebenarnya yang mahukan pengakhiran kontroversi.

“Tiada istilah kami berpisah sebab dia tak tahan untuk jaga saya pun. Netizen akan mencari punca sebab bagi mereka cerita kami ini tergantung, lebih-lebih lagi kami buat pengumuman berpisah dan sehingga kini masih berkawan baik. Mungkin mereka tak suka pengakhiran yang begitu, nak ada kontroversi.

“Masalahnya memang tiada. kalau ada benda apa-apapun saya tidak akan sesekali mendedahkannya sebab itu adalah aib. Kenapa kami boleh berkawan baik, rasanya orang luar boleh fikir sendiri. Maknanya kami tidak saling membenci dan lebih elok menjadi kawan daripada mempunyai ikatan serta tak perlu nak putuskan silaturahim,” katanya.

Dalam pada itu, meskipun berdepan ujian dalam hidupnya, Bad menganggap dirinya insan bertuah serta bersyukur dengan dugaan diberikan kerana ada hikmah disebaliknya.

“Saya bersyukur dapat semua ujian ini. Saya rasa lagi bertuah daripada orang lain kerana apa yang terjadi kepada saya termasuk kegagalan dalam perkahwinan dan sakit, Allah nak bagi kita yang lebih baik sebab Dia yang merancang.

“Dia ambil bahagian depan kaki saya, ia bukan kepunyaan saya tapi milik-Nya. Dalam pada saya duduk diam begini, tiba-tiba saya dilimpahkan rezeki apabila dapat kerusi roda elektrik, sumbangan serta dapat kerja baru.

“Saya ada terfikir mungkin kehidupan saya akan lebih teruk tapi sebenarnya lagi senang dapat kerja. Dalam kekurangan saya, lebih banyak kelebihan yang saya dapat.

“Malah bila jadi begini ramai rakan yang datang bertanya khabar kerana bimbang saya tertekan atau mengalami kemurungan. Ialah bila kena begini mungkin ramai yang fikir saya tak boleh terima hakikat, rasa kenapa saya tapi sebenarnya saya reda,”katanya.


Isu Aliff Aziz & Intan Najuwa Berpelukan, Pengarah Mohon Maaf

Minggu lalu hangat diperkatakan mengenai video tular memaparkan aksi pelakon Aliff Aziz dan aktres, Intan Najuwa berpelukan di Genting Highlands.

Memetik Astro Gempak, pengarah drama Jodohku Babysitter iaitu Hadith Omar berkata video tular itu merupakah salah satu babak dalam drama berkenaan.

BACA: Isu Berpeluk Dengan Intan Najuwa, Aliff Aziz Anggap Sebagai Ujian

“Daripada video itu sendiri kita boleh tengok ia adalah rakaman orang awam ketika penggambaran salah satu babak dalam Jodohku Babysitter.

“Babak itu adalah dimana Adam (Alif) sedang memujuk Adel (Intan). Rasanya itu adalah sikap semulajadi untuk suami isteri yang tengah memujuk dan melakukan babak sedemikian,” katanya.

Menurut Hadith lagi, hubungan Aliff dan Intan profesional serta mempunyai chemistry yang baik satu sama lain.

“Apa yang boleh saya katakan, hubungan Aliff dan Intan di set penggambaran sangat professional dan menghormati sesama mereka termasuk barisan pelakon yang lain. Chemistry sangat bagus!

“Hubungan dengan kru pun bagus. Kami semua dapat rasakan ikatan kekeluargaan itu sebab pelakon juga selesa melakonkan babak sedemikian,” katanya.

Memohon maaf kerana terlepas pandang dengan adegan bersentuhan dalam drama tersebut, Hadith turut mengakui kesilapan kerana memberikan kebebasan kepada pelakon untuk lakonkan apa yang mereka selesa.

“Saya juga rasa Aliff dan Intan melakonkan babak tersebut demi menghidupkan feel sebagai pasangan suami isteri, tidak lebih daripada itu.

“Kami pun terlepas pandang, saya terlupa batasan agama dan pergaulan. Daripada set itu saya mohon maaf sekiranya terdapat pihak tersinggung daripada video berkenaan. Apa yang boleh saya katakan ia berlaku atas dasar professional, tiada niat lain dan tidak sengaja tular,” katanya.

Dalam pada itu, Hadith berkata apa yang berlaku akan dijadikan pengajaran agar lebih berhati-hati serta peka dengan sensitiviti di masa akan datang.


Penceramah Bebas Ditahan Disyaki Rogol Remaja 14 Tahun

Seorang penceramah bebas telah ditahan di Ibu Pejabat Polis Daerah (IPD) Kuala Selangor pada Isnin selepas didakwa merogol seorang remaja perempuan berusia 14 tahun.

Memetik Sinar Harian, Timbalan Ketua Polis Selangor, Datuk S Sasikala Devi berkata, pihaknya menerima laporan polis daripada mangsa pada jam 11.15 malam Sabtu.

Hasil siasatan awal mendapati, pengadu telah berkenalan dengan suspek yang merupakan seorang lelaki tempatan berusia dalam lingkungan 30-an sejak Mei tahun lalu.

“Bermula dari perkenalan tersebut, pengadu dan suspek telah beberapa kali melakukan hubungan intim di beberapa lokasi yang berbeza,” katanya.

Suspek telah pun ditahan sepasukan Pegawai dan anggota Polis dari Jabatan Siasatan Jenayah IPD Kuala Selangor pada jam 4.50 petang semalam.

Suspek telah direman selama lima hari bermula Selasa hingga Sabtu ini bagi membantu siasatan mengikut Seksyen 376 Kanun Keseksaan dan Seksyen 14 (a) Akta Kesalahan Seksual Terhadap Kanak-Kanak 2017.


Warna Coklat Keperangan, Emma Meambong Nafi Warna Rambut Anak

Pelakon Emma Maembong mendedahkan warna rambut anaknya, Shariq Gabriel yang kelihatan coklat keperangan itu adalah warna rambut asli dan bukan diwarnakan seperti yang didakwa.

Memetik Astro Gempak, Emma berkata dia juga memiliki warna rambut seakan sama anaknya ketika zaman mudan namun ianya tidak keliharan selepas dia mewarnakan rambut.

BACA: Nak Ramai Anak, Emma Maembong Usaha Tambah Anak Sejak Habis Pantang

“Memang rambut dia nampak macam highlight kan? Saya tidak warnakannya tapi memang rambut anak saya sebegitu. Warna original.

“Kalau nak tahu, itulah warna rambut sebenar saya ketika kecil. Sebab warna rambut mama saya keperangan dan akhirnya dapat dekat Shariq. Jadi, dapat warna rambut ini dari mama saya.

“Saya dah meningkat usia jadi warna tu dah tiada. Tambahan pula saya selalu warnakan rambut dan touch up uban. Jadi, dah tak nampak warna rambut sebenar.

“Dulu pun orang ingat saya warnakan rambut tapi sebenarnya keturunan,” katanya.

Dalam pada itu, Emma berkata dia tidak kisah dengan apa yang diperkatakan orang ramai serta sangkaan buruk netizen mengenai perkara itu.

“Saya tak kisah orang nak kata apa asalkan jangan benda negatif. Saya rasa tiada kesan apa pun. Bagi saya, kita jangan buat andaian terhadap sesuatu perkara tanpa tahu hal sebenar.

“Bila nampak warna macam highlight sikit mereka andaikan saya warna rambut anak. Nasib baik tak dapat warna rambut blonde, kalau tak… tak tahulah orang nak cakap apa pula,” katanya.


Neelofa Terkejut Dilamar Jenama Fesyen Dunia Walau Sudah Berniqab

Selebriti dan usahawan popular, Neelofa mengakui terkejut dan terharu apabila masih ada jenama fesyen dunia yang mahu bekerjasama dengannya meskipun penampilannya sudah berbeza.

Memetik Media Hiburan, Neelofa berkata dia percaya dengan hubungan kerjasama dan sambutan dalam kalangan pengguna akan membawa kepada kolaborasi yang berterusan.

“Terkejut juga apabila ada jenama yang masih sudi untuk bekerjasama. Namun, saya sendiri faham sekiranya mereka risau atau takut sesuatu produk itu tidak mendapat sambutan,” katanya.

Bagaimanapun, Neelofa berkata sekiranya mereka mahu menjalin kerjasama dengannya lagi mungkin kerana jenama tersebut menerima kesan positif.

“Cuma bagi mereka yang pernah bekerjasama dengan saya lebih tahu. Misalnya kalau saya kongsikan di media sosial mengenai produk yang diberi, mungkin ada kesan positif bagi mereka dan kerjasama itu berterusan,” katanya.

Dalam pada itu, Neelofa turut meluahkan rasa syukur apabila kebanyakan stesen televisyen dan produksi kini lebih bersifat terbuka.

“Saya rasa syukur dan bangga pada masa yang sama sebab di sisi lain, ia juga satu ruang dakwah. Maksudnya mungkin yang lihat akan lebih tahu mengenai penampilan seseorang wanita muslimah.

“Malah saya lebih rasa tersentuh apabila stesen televisyen masih mahu menerima saya seadanya. Misalnya program Nona bulan lalu selain projek terbaru saya dengan Astro,” katanya.


Individu Fitnah Puteri Sarah Akhirnya Mohon Maaf Secara Terbuka

Semalam hangat diperkatakan apabila pelakon Puteri Sarah memfailkan notis saman fitnah terhadap seorang netizen selepas memuat naik hantaran didakwa berunsur fitnah.

Terbaru, individu itu akhirnya tampil membuat permohonan maaf secara terbuka malam tadi. Individu itu memohon maaf kepada pelakon itu selepas menerima LOD (Letter Of Demand).

BACA: Dituduh Tak Nak Cerai Sebab Suami Kaya, Puteri Sarah Saman Netizen

Menerusi kenyataan maaf itu, individu berkenaan berkata dia tidak akan mengeluarkan sebarang kenyataan lagi berkaitan Puteri Sarah mahupun keluarganya.

Terdahulu, Sarah berkata tindakan itu diambil sebagai satu pengajaran kepada netizen diluar sana tidak membuat spekulasi tanpa bukti kukuh.

Menerusi entri itu, Sarah turut berkongsikan kenyataan individu tersebut yang memburukkan dirinya mengenai rumah tangganya.


Bekas Pembaca Berita, Zalina Azman Dilapor Hilang Sejak November

Bekas personaliti TV3 iaitu Zalina Azman yang dilaporkan hilang sejak November tahun lepas masih belum dijumpai walaupun segala usaha mencari sudah dilakukan.

Memetik Harian Metro, Ketua Polis Daerah Shah Alam, Asisten Komisioner Mohd Iqbal Ibrahim berkata, pihaknya menerima laporan daripada keluarga Zalina, mengenai kehilangannya pada 29 November tahun lalu.

“Dalam laporan itu, anak Zalina cuba mencari dan menghubungi ibunya sejak 24 November bagi memaklumkan datuk dimasukkan ke hospital namun gagal.

“Pada 29 November, anaknya dan bapa saudara datang ke rumah ibunya di Seksyen 3 dan mendapati kereta ibunya berada di tepi rumah.

“Pengadu mendapati keadaan di dalam rumah tidak tersusun, turut ditemui beg duit milik ibunya yang mengandungi kad pengenalan, lesen memandu, kad bank, kad kredit, kunci kereta serta wang tunai RM600.

“Bagaimanapun ibunya tidak dijumpai. Segala usaha mencari sudah dijalankan namun gagal menemui mangsa,” katanya.

Pihak polis juga turut membuat hebahan kepada umum berkaitan kehilangan bekas pembaca berita berusia 58 tahun itu bagi membantu siasatan.

Polis meminta orang ramai yang mempunyai maklumat boleh memaklumkan kepada Pegawai Penyiasat Sarjan Sabturia Lorong atau Balai Polis Seksyen 6 Shah Alam di talian 03-5519 4622.


Kes Cubaan Culik Anak, Polis Masih Tunggu Kerjasama Lufya Omar

Pasti ramai tahu, bulan lalu pelakon Lufya Omar berkongsikan detik cemas mendakwa anak perempuannya nyaris diculik oleh seorang lelaki ketika berada di taman permainan di Kota Damansara pada 26 Jun lalu.

Memetik Harian Metro, polis berkata pihaknya masih menunggu kerjasama daripada Lufya bagi siasatan lanjut berkenaan kes cubaan culik itu.

Ketua Polis Daerah Petaling Jaya Asisten Komisioner Mohamad Fakhrudin Abdul Hamid berkata, siasatan itu turut mengambil kira dakwaan Lufya dicederakan serta telah merakam percakapan pelakon itu.

“Kami masih menunggu kerjasama daripada pengadu (Lufya) untuk tindakan lanjut siasatan kes ini, meskipun percakapannya sudah dirakam,” katanya.

Terdahulu, Lufya meluahkan rasa syukur anak dan dirinya selamat meskipun cedera di muka selepas dipukul menggunakan batang kayu oleh lelaki berkenaan.

Difahamkan, Lufya telah pun membuat laporan polis di Balai Polis Kota Damansara kira-kira jam 6 pagi, 29 Jun lalu.


Isu Dengan Balu Abam Dah Selesai, Ali Puteh Ubah Sikap Panas Baran

Terpalit dengan pelbagai kontroversi sebelum ini, pelawak Ali Puteh berkata dia kini lebih matang dan fokus utamanya adalah pada kerjaya seni.

Memetik mStar Online, Ali berkata meskipun menerima kecaman dia kini lebih tenang selepas mengambil nasihat daripada rakan-rakan.

BACA: Balu Abam Beli Vellfire, Netizen Masih Tak Puas Hati Hina Ali Puteh?

“Jadi kawan-kawan nasihat saya mereka cakap Ali ingat Allah itu ada sabarlah jangan tidak melulu lagi. Sebab kalau kita terlalu memikirkan benda tu dia akan jadi masalah pada kita, betul apa yang mereka cakap.

“Macam contoh Muzikal Lawak Superstar ini kalau saya memikirkan perkara tu sampai saya boleh hilang fokus untuk program buat apa.

“Jadi saya ambil langkah untuk enjoy dengan apa yang nak jadi sekarang untuk pertandingan macam ini saya perlu fokus sebab saya tahu ada mulut yang perlu saya suap,” katanya.

Ditanya mengenai kenyataannya sebelum ini bersedia untuk berbaik dengan kakak iparnya, Nur Hidayah, Ali enggan lagi terlalu terbuka bercerita mengenai hal peribadi.

“Yang itu kita panggil cerita dalam kain, saya tak payah publish pun, tak perlu lagi dihebahkan di media. Saya anggap benda tu dah selesai,” katanya.


Dituduh Tak Nak Cerai Sebab Suami Kaya, Puteri Sarah Saman Netizen

Perkongsian terbaru Puteri Sarah menjadi perhatian apabila memfailkan notis saman fitnah terhadap seorang individu yang didakwa bercakap tidak benar mengenai dirinya di media sosial.

Sarah berkata, tindakan itu diambil sebagai satu pengajaran kepada netizen diluar sana tidak membuat spekulasi tanpa bukti kukuh.

BACA: “Islam Suruh Kahwin Cepat, Bukan Bermaksiat 4 Tahun…” – Puteri Sarah

“Pengajaran kepada orang luar jangan buat sebarang spekulasi berdasarkan dgn apa yang korang lihat dan dengar tanpa bukti yang kukuh. Jangan buat fitnah pasal saya dan saya harap sila jaga kata-kata dan jaga keluarga sendiri,” tulisnya.

Menerusi entri itu, Sarah turut berkongsikan kenyataan individu tersebut yang memburukkan dirinya mengenai rumah tangganya.

“Ini semua sebab suami dia kaya. Sebab itu dia pertahankan rumah tangga walaupun suami curang.

“Isteri dia takkan lepaskan sebab suami kaya. Jadi apa-apa pun ‘penyondol’ yang salah. Terang-terangan dia tak nak dimadukan dan provoke satu Malaysia untuk benci skandal suami dia,” tulis komen berkenaan.

Sarah juga memuat naik notis saman terhadap individu itu di Instagram menerusi peguamnya, Natasha Basheer and Associate.

Perkongsian Sarah itu mendapat pelbagai reaksi daripada netizen yang memberikan sokongan kepada pelakon itu serta bersetuju dengan tindakan saman berkenaan.


Isu Berpeluk Dengan Intan Najuwa, Aliff Aziz Anggap Sebagai Ujian

Minggu lalu hangat diperkatakan apabila tular video pelakon Aliff Aziz berpeluk dengan aktres, Intan Najuwa di Genting Highlands.

Difahamkan, kedua pelakon itu sedang menjalani penggambaran drama berjudul Jodohku Babysitter yang kini sedang ditayangkan di kaca televisyen.

BACA: Berpelukan Di Genting Highland, Aksi Aliff Aziz & Intan Najuwa Curi Tumpuan

Selepas selesai menguruskan kedua cahaya matanya yang mengalami demam panas, Aliff akhirnya tampil menjelaskan mengenai video itu menerusi sesi Live di IG semalam.

Aliff mengakui dia bukan manusia sempurna dan menganggap apa yang berlaku adalah ujian buat dirinya serta menerima setiap teguran secara terbuka.

“Saya nak jelaskan di sini saya pun manusia biasa. Ini bukan satu alasan kerana seperti yang ada memberi teguran..niat dan matlamat tidak menghalal cara. Saya setuju 100 peratus.

“Saya yakin ramai orang yang sayang saya. Saya bersyukur Allah hantar ramai orang untuk menegur dengan cara baik mahupun tidak. Mungkin ini adalah teguran kepada saya untuk lebih berhati-hati insya-Allah.

“Dalam kehidupan ini penuh ujian dan ini adalah salah satu ujian kepada saya. Saya mengucapkan jutaan terima kasih kepada semua yang mendoakan, risau dan sayang akan saya,” katanya.

Dalam pada itu, mengulas mengenai netizen menggelarkan dirinya penunggang agama, penyanyi itu berkata dia masih Aliff yang dahulu.

“Macam-macam komen saya terima. Itu hak masing-masing. Ada cakap saya tunggang agama, saya masih tak berubah.. Saya sebarkan dakwah bukan kerana saya orang alim atau warak.

“Saya penuh kisah silam. Banyak lagi perlu diperbaiki dan dipelajari. Sebenarnya semua orang nak jadi baik.. cuma perjalanan kita berbeza,” katanya.

Mengakui kesilapannya, Aliff memohon maaf kepada mereka yang terguris dengan tindakannya itu serta akan lebih peka di masa akan datang.

“Niat dan matlamat tidak menghalalkan cara dan saya perlu peka. Saya mohon maaf kepada semua sekiranya ada rasa kecewa, hampa sedikit,” katanya.


Yusof Haslam Yakin Filem Mat Kilau Mampu Kutip Lebih RM100 Juta

Selepas 25 hari ditayangkan di pawagam, filem Mat Kilau: Kebangkitan Pahlawan mencipta fenomena apabila mecatat kutipan RM80 juta.

Pengarah dan penerbit, Datuk Yusof Haslam percaya filem tersebut mampu mendapat kutipan melebihi RM100 juta.

BACA: Syamsul Yusof Terkejut Netflix Nak Beli Mat Kilau RM7 Juta

Memetik Harian Metro, bapa kepada pengarah filem tersebut itu berkata lagi Mat Kilau mampu muncul sebagai filem sepanjang zaman seperti filem Bukit Kepong.

Menurut Yusof lagi, meskipun filem Bukit Kepong sudah mencecah usia 41 tahun namun filem arahan Allahyarham Tan Sri Dr Jins Shamsuddin masih diminati sehingga kini.

“Saya yakin dan percaya kehebatan filem Mat Kilau: Kebangkitan Pahlawan ini mampu menjadi filem legenda yang akan dikenang masyarakat Melayu.

“Malah mungkin lebih (hebat) daripada Bukit Kepong berdasarkan respons, kenangan orang terhadap filem ini.

“Daripada segi kutipan, saya percaya ia mampu melebihi RM100 juta. Sekarang pun respons yang diberikan pelbagai pihak termasuk ahli politik sangat baik dan kutipan harian masih jutaan ringgit,” katanya.

Mengulas mengenai pandangan negatif segelintir pihak terhadap filem tersebut, Yusof berkata bukan mudah untuk memuaskan hati semua pihak.

“Nak marahkan mereka (orang ramai) pun tak boleh juga… masing-masing ada hak dan pandangan masing-masing tetapi saya bangga 99 peratus memberi respons baik terhadap filem ini,” katanya.


“Kalau Nak Tahu Sajat Warisi Ilmu Silat Mat Kilau, Kalau Tak, Tak Lepas Ke Thailand”

Meskipun sudah 7 bulan berhijrah ke Australia, namun masih ramai netizen masih mengikuti perkembangan Sajat atau nama sebenarnya, Muhammad Sajjad Kamaruz Zaman.

Baru-baru ini, tular video Sajat ketika membuat Live di Instagram bersama pengikutnya. Sajat secara berseloroh berkongsi cerita bagaimana dia dapat meloloskan diri dari Malaysia.

Sajat berkata mempunyai ilmu bersilat Mat Kilau sehingga mampu mengaburi mata 250 anggota polis yang memburunya.

“Kalau nak tahu, Sajat mewarisi ilmu persilatan Mat Kilau, kalau tidak, Sajat tidak lepas ke Thailand. 250 anggota polis cari. Mana ada orang masa pandemik boleh lepas ke Thailand. Ilmu apa yang sajat pakai?

“Ini bunga dia… Nampak tak? Tolak sana, tolak sini, habis semua polis tak nampak. Tak masuk dalam sejarah sahaja, sebab saya merendahkan diri,” katanya.

Video Sajat itu mendapat pelbagai reaksi daripada netizen yang terhibur dengan kisahnya itu. Malah ada yang memintanya menyertai pertandingan komedi Maharaja Lawak.

Terdahulu, Sajat gagal dikesan pihak berkuasa selepas waran tangkap dikeluarkan oleh Mahkamah Tinggi Syariah Shah Alam, Selangor pada 23 Februari tahun lalu.

Bagaimanapun, persembunyian Sajat terbongkar apabila dia ditahan pihak Imigresen Thailand pada 8 September 2021 di Bangkok atas tuduhan memiliki pasport tidak sah.


7 Tahun Kahwin, Nabila Huda Reda Belum Ada Rezeki Tambah Anak

Usia perkahwinan kedua sudah menginjak tujuh tahun, pelakon Nabila Huda reda belum lagi diberikan rezeki untuk menambah cahaya mata seperti yang diharapkan.

Memetik Kosmo, Nabila berkata dia sudah berusaha dan jika diberi rezeki dia ingin dikurniakan cahaya mata setiap tahun.

“Saya sudah berkahwin (buat kali kedua) selama tujuh tahun. Siapa yang tidak mahukan anak? Anak sulung saya, Keisha Laila pun sudah besar. Kalau boleh setiap tahun saya mahu dapat zuriat sebab nak anak ramai,” katanya.

Menurut Nabila lagi, dia dan suami sudah pun melakukan pemeriksaan kesihatan dan tiada masalah untuk memiliki cahaya mata.

“Alhamdulillah masing-masing sihat. Doktor kata tiada masalah kesihatan. Cuma belum ada rezeki lagi,” katanya.

Dalam pada itu, Nabila berkata dia tidak mahu melakukan kaedah rawatan Persenyawaan in Vitro (IVF) atas saranan suami yang tidak mahu melihat dirinya menanggung sakit.

“Saya tidak mahu buat IVF sebab saya pernah hamil sebelum ini. Maknanya saya tiada masalah. Lagipun suami kata tak payah sebab sakit.

“Dia tidak mahu lihat saya menanggung kesakitan. Lagipun saya sibuk bekerja. Lainlah kalau saya suri rumah sepenuh masa,” katanya.

Sebelum ini, Nabila pernah disahkan hamil dua kali namun mengalami keguguran iaitu pada April 2019 dan Oktober 2020.


“Siapa Yang Tak Nak Kahwin. Mestilah Saya Pun Nak…” – Siti Saleha

Meskipun berdepan kegagalan rumah tangga awal tahun ini, namun pelakon Siti Saleha berkata dia tidak trauma dengan apa yang berlaku.

Memetik Kosmo, Saleha berkata dia juga mendambakan kebahagiaan untuk hidup berpasangan sama seperti wanita lain.

“Siapa yang tak nak kahwin. Mestilah saya pun nak tapi bukanlah sekarang, kena ambil masa. Sejujurnya, saya sendiri memang nak kahwin lagi tetapi kena perlahan-lahan memilih (pasangan). Sabarlah.

“Kalau jadi nanti (kahwin), saya cuma mahukan lelaki yang simple (ringkas). Paling penting boleh terima diri saya dan apa yang saya lakukan kini. Doakan saya,” katanya.

Ditanya mengenai hubungannya dengan bekas suami, Siti Saleha bagaimanapun enggan mengulas lanjut namun mereka bersikap profesional antara satu sama lain.

Siti Saleha berkahwin dengan Ahmad Lutfi Azhar pada Julai 2017, namun pasangan itu sah bercerai talak satu pada 17 Januari lalu.


Haneesya Hanee Tak Cemburu Dengan Anna Jobling

Melihatkan Anna Jobling kini semakin menyerlah dalam dunia lakonan, pelakon Haneesya Hanee menegaskan dia tidak pernah rasa cemburu.

Menjawab pertanyaan daripada netizen menerusi soal jawab di Insta Story, Haneesya berkata sifat cemburu adalah orang yang lemah.

BACA: Dulu Bawa Wira Panas & Bocor, Haneesya Hanee Hadiahkan Proton X70 Buat Keluarga

“Kenapa saya harus cemburu dengan kejayaan orang lain. Sifat cemburu adalah untuk orang yang lemah. Rezeki datang dari Tuhan.

“Saya mungkin tidak dikenali. Tapi saya masih ada pendapatan, membayar bil dan hidup bahagia bersama keluarga. Itu yang saya perlukan dalam hidup,” katanya.

Menerusi soal jawab itu, ada netizen bertanyakan adakah dia cemburu dengan populariti Anna Jobling serta mengatakan bahawa pelakon Melur Untuk Firdaus itu adalah yang paling popular.

Terdahulu, Haneesya bergelar juara Dewi Remaja namun gelarannya ditarik balik susulan tular video berpesta di sebuah kelab malam.

Susulan kontroversi itu, nama Anna dikaitkan menjadi dalang penyebaran video. Bagaimanapun, Anna menafikan dakwaan tersebut serta menyifatkan ianya adalah fitnah.


“Bukan Saya Yang Jutawan, Tapi Allah Adalah Jutawan”

Bulan lalu, hangat diperkatakan artikel dari sebuah portal mendedahkan pelakon Datuk Adi Putra memiliki kekayaan sebanyak AS$5 juta (RM21.9 juta).

Memetik mStar Online, pelakon berusia 41 tahun itu berkata beliau enggan digelar sebagai seorang jutawan meskipun sudah berjaya dalam dunia perniagaan.

BACA: Adi Putra Akui Terima Bayaran Paling Mahal Untuk Filem Mat Kilau

“Wang ringgit samalah seperti sehelai kertas. Kalau dikoyakkan ia sudah tidak bernilai. Bukan saya yang jutawan tapi Allah ada jutawan sebenarnya.

“Kalau ada yang kata saya jutawan, saya berterima kasih. Namun saya minta janganlah panggil saya dengan gelaran sebegitu,” katanya.

Mengulas mengenai filem Mat Kilau yang dilakonkannya kini meraih kutipan tertinggi, Adi berkata ianya satu lembaran baru dalam industri perfileman negara.

Lakonannya dalam filem tersebut mendapat pujian, Adi mengakui bimbang sekiranya hanyut dengan pujian dan sentiasa berpegang dengan lima rukun Islam sebagai pelindung diri dari sifat riyak.

“Setiap pujian itu ada ujiannya juga. Saya takut lupa diri apabila filem ini menjadi fenomena. Justeru apa yang ada sekarang ini amat saya syukuri.

“Rukun Islam sentiasa menjadi prinsip hidupa saya kerana di dalamnya sudah ada syahadah sebagai satu pengakuan kita sebagai seorang Muslim. Kalau berpegang kepadanya, Allah akan sentiasa menjaga kita,” katanya.


Balu Abam Beli Vellfire, Netizen Masih Tak Puas Hati Hina Ali Puteh?

Meskipun semuanya sudah pun selesai, namun kemelut antara pelawak Ali Puteh dan balu Allahyarham Abam Bocey iaitu Nur Hidayah masih menjadi bualan netizen.

Terbaru, Ali memuat naik komen kecaman yang diterima daripada netizen selepas Hidayah berkongsikan kejayaannya membeli sebuah kereta jenis Toyota Vellfire.

BACA: Hasil Jual Cempedak & Sabun, Hidayah Syukur Berjaya Beli Vellfire

Individu itu bukan saja mengkritik tindakan Ali menjual kereta milik arwah abangnya malah turut melemparkan hinaan serta mempersendakan rupa fizikal pelawak itu.

Tidak melatah dengan komen tersebut, Ali Puteh dengan tenang mengucapkan terima kasih kepada individu itu kerana membuatkan dirinya lebih semangat dan kuat.

“Semangat dan terus kuat bila diperkatakan. Terima kasih atas kata-kata yang sangat indah ini,” tulisnya.

Perkongsian Ali itu mendapat pelbagai reaksi daripada netizen lain yang kesal dengan tindakan individu tersebut. Malah, ada yang memberikan kata-kata semangat kepada Ali supaya tabah serta tidak mempedulikan komen negatif berkenaan.


Che Ta Pelik Fazura Dihentam Gara-Gara Inai

Perkongsian pelakon jelita Rozita Che Wan menjadi perhatian yang meluahkan rasa pelik apabila ada netizen menghentam aktres, Nur Fazura.

Menerusi entri itu, difahamkan ia berikutan Fazura memuat naik penghargaan kepada Che Ta yang telah menghadiahkan produk inai kepadanya.

BACA: Jual Inai Murah, Che Ta Nak Bagi Semua Merasa Pakai

Tampil mempertahankan Fazura, Che Ta berkata isteri kepada Fattah Amin itu tidak mana-mana pihak atau jenama lain.

“Hampa tengok video ni, apa salah Fazura ya? Ada ke dia cakap bukan-bukan pasal orang lain? Kami pelik bila ada yang buat akaun palsu semata-mata nak hentam dan komen kata-kata negatif dekat Fazura sedangkan bila kami tengok balik dekat komen video sebelah dan IG story yang Faz tag kami, takda pun nampak dia mention mana-mana.

“Selain dari Inai kami plus kami takda pun gaduh dengan sapa-sapa. Kami jadi pelik, walhal kami okey ja sesama rakan selebriti, takda pun kami gaduh. Macam kami cakaplah, rezeki Allah kan luas, buat apa hampa semua nak gaduh,” tulisnya.

Dalam pada itu, Che Ta turut meminta netizen diluar sana supaya tidak melakukan perbuatan melaga-lagakan orang lain.

“Kita ni kan..jadilah mata lebah yang selalu memandang madu juga benda benda maneh (manis), jangan jadi mata lalat hampa. Tak letih ka asyik nak lagakan orang sini sana. Kami okey ja, baik ja sesama kami,” tulisnya.


Hasil Jual Cempedak & Sabun, Hidayah Syukur Berjaya Beli Vellfire

Meskipun bergelar ibu tunggal, namun ianya tidak mematahkan semangat isteri kepada Allahyarham Abam Bocey iaitu Nor Hidayah untuk berjaya dalam perniagaan.

Lebih manis, berkat usahanya menjual cempedak dan menjalankan perniagaan produk kecantikan, Hidayah berjaya memiliki semula kereta jenis Toyota Vellfire.

Baru-baru ini, Hidayah ada memuat naik gambar bersama anaknya, Syed Uthman Hamzah sempena hari raya Aidiladha.

Turut kelihatan, sebuah kereta Vellfire dibelakangnya sekaligus membuatkan pengikutnya bertanya kepada Hidayah adakah dia membeli kenderaan tersebut selepas kereta arwah suaminya dijual.

Hidayah dilihat ada membalas komen pengikutnya bahawa itu adalah hasil kerja keras dalam mencari rezeki selepas pemergian suaminya.

Dalam pada itu ada yang tumpang gembira dengan pencapaian Hidayah itu yang akhirnya dapat membeli sendiri kereta tersebut dengan hasil usahanya sendiri.

Terdahulu, perkongsian Hidayah menjadi perhatian ramai apabila meluahkan rasa sedih ternampak kereta yang dimiliki arwah suaminya di jalan raya. Hidayah berkata kereta jenis Toyota Vellifre itu hanya tinggal kenangan selepas ianya dibeli oleh orang lain.


“Islam Suruh Kahwin Cepat, Bukan Bermaksiat 4 Tahun…” – Puteri Sarah

Sejak bulan lalu hangat diperkatakan apabila pelakon Puteri Sarah mengambil tindakan undang-undang terhadap orang ketiga yang didakwa mengganggu rumah tanggannya iaitu Ira Kazar.

Baru-baru ini, Puteri Sarah dilihat ada membalas komen seorang netizen di Instagram Xtra mengenai kemampuan suamiya berpoligami.

BACA: Puteri Sarah Buat 2 Tuntutan Terhadap Ira Kazar Di Jawi

Individu itu meminta pelakon tersebut menerima hubungan suaminya, Syamsul Yusof dan Ira Kazar memandangkan pengarah itu mampu untuk berkahwin lagi.

“Mampu, nak kahwin lagi, kahwin je lah… Netizen tak payah sibuk. Puteri Sarah terima jelah, Islam izinkan,” tulis individu itu.

Tampil menjawab komen tersebut, Sarah meminta individu itu membezakan antara kahwin dengan dengan bermaksiat selama empat tahun.

Minggu lalu, Puteri Sarah membuat dua tuntutan terhadap Ira Kazar di Bahagian Penguatkuasaan, Jabatan Agama Islam Persekutuan (Jawi).

Ia berkaitan dengan gangguan ketenteraman dirinya (kes sivil) selain menganggu ketenteraman rumah tangga yang boleh disabitkan di bawah kesalahan jenayah syariah.


Kedai Boba Cik B Disihir, DSV Tebang Pokok Pisang Pukul 3 Pagi

Perkongsian usahawan kosmetik, Datuk Seri Vida menjadi perhatian apabila memuat naik video mendakwa kedai air boba milik anaknya iaitu Cik B disihir.

Menerusi video itu, Vida meluahkan rasa pelik apabila ada pelanggan mengadu tidak menemui kedai Boba Lova Cik B itu sedangkan ianya terletak berhampiran dengan kawasan jalan raya.

BACA: Tudung Berlambak Sampai DSV Tak Tahu Mana Mahal, Mana Murah

Kata Vida lagi, ada pelanggan kecewa apabila sampai ke lokasi berkenaan mengatakan kedai ditutup sedangkan ia dibuka setiap hari.

Jelasnya lagi, pada awalnya dia enggan percaya kedai tersebut telah disihir namun akhirnya percaya selepas berjumpa dengan seorang pengamal perubatan Islam.

“Saya nak cakap saya rasa tidak tercakap nak percaya atau tidak mahu percaya. Tapi saya nak beritahu sihir orang nampak kedai tutup, tak nampak kedai apabila saya pergi berubat, orang itu kata ada benda tergantung dekat pokok,” katanya.

Menerusi video dikongsikan, Vida turut menunjukkan beberapa batang pokok pisang berdekatan dengan kedai dan individu yang menghantar sihir meletakkan ‘barangan’ tersebut pada pokok berkenaan.

Kata Vida lagi, dia sendiri ke lokasi kedai tersebut pada jam 3 pagi untuk membuang pokok pisang berkenaan. Dalam pada itu, Vida berkata dia tahu siapa yang melakukan perbuatan khianat itu namun tidak mahu memperbesarkan hal itu.

“Inilah orang Melayu dengki, nak tengok saya jatuh. Orang yang sebelum ini tiba-tiba ramai menjadi kosong. Bukan orang tak mahu datang, tapi mereka kecewa cari kedai tak jumpa,” katanya.


Shahir Bertunang Hari Ini, Gadis Tawau Jadi Pilihan Hati

Penyanyi Shahir Zawawi bakal bergelar tunangan orang hari ini dengan gadis pilihan hatinya yang berasal dari Tawau, Sabah.

Memetik Kosmo, Shahir berkata majlis pertunangan mereka sepatutnya diadakan di Kuala Lumpur namun dubah ke kediaman keluarga pihak perempuan.

“Alhamdulillah, segala urusan untuk majlis ini berjalan lancar hasil bantuan keluarga serta kawan terdekat yang turut sama membuat persiapan akhir.

“Bukan saja dapat mengenali saudara maranya yang memang ramai di situ, saya juga ambil kesempatan untuk bawa emak abah jalan-jalan di Tawau. Ikutkan empat hari kami ada di sana.

“Dari Kuala Lumpur rombongan kami hanya berenam membabitkan saudara terdekat dengan membawa bersama lima dulang hantaran,” katanya.

Terdahulu, Shahir berkata dia tiada niat untuk sembunyikan wajah bakal isterinya itu namun akan mendedahkan selepas majlis pertunangan mereka.

Meskipun tidak mendedahkan wajah wanita tersebut, namun carian Kosmo! Online dapat menjejak akaun Instagram wanita yang membahasakan dirinya sebagai Ekin.

“Bukan saya sorokkan dia, kalau ada yang terjumpa kami di mana-mana lokasi ketika uruskan persiapan hari kenduri saya tak akan mengelak.

“Cuma untuk kongsi gambar dia di media sosial bukan sekarang. Saya belum dapat ‘lesen’ sebab kami tiada ada apa-apa ikatan lagi. Tunggu lepas tunang. Lagipun dia jenis ‘low profile’. Dia belum biasa dengan senario kerjaya saya, biar dia kenal situasi ini secara perlahan-lahan,” katanya.

Dalam pada itu, Shahir memaklumkan selepas bertunang, dua majlis resepsi bakal menyusul beberapa bulan selepas itu iaitu di Kuala Lumpur dan Tawau, dua minggu kemudian.

Lebih manis, Shahir berkata dia akan mendendangkan sebuah lagu khas luahan hati pada permaisuri hatinya pada hari persandingan nanti.

“Sebenarnya sekarang saya dalam proses menghasilkan lagu tersebut dengan dibantu rakan seperjuangan saya, Oja. Itu adalah luahan ketulusan saya terhadapnya.

“Dia pun belum tahu mengenai lagu ini, tapi tak mengapa saya dedahkan lebih awal berkenaan kejutan istimewa ini. Lirik dendangan ini hanya akan saya perdengarkan kepadanya selepas kami sah jadi suami isteri,” katanya.


Ogy Ahmad Daud Tak Boleh Terima Lawak Jenaka Hina Islam

Sejak beberapa hari lalu hangat diperkatakan mengenai isu seorang pelawak membuat persembahan menghina agama sekaligus mendapat perhatian penggiat seni.

Memetik Harian Metro, pelakon senior, Fauziah Ahmad Daud atau mesra disapa Ogy  menyifatkan pelawak yang berjenaka dengan isu-isu sensitif adalah tidak kreatif. Seolah geram dengan situasi berlaku, Ogy berkata jika itu adalah anaknya sudah pasti direjamnya.

BACA: Ogy Ahmad Daud ‘Berbulu’ Sikap Pelakon Baru Kuat Merajuk, Tak Boleh Ditegur

“Kalau itu anak aku, memang aku dah rejam dah. Orang yang memepersendakan agama dalam berjenaka ini maknanya dia tak kreatif.

“Betul, kreativiti tidak ada had tapi apa sahaja yang menyentuh isu sensitiviti awak jangan sesekali lakukannya. Ia mudah sahaja,” katanya.

Menurut Ogy, sudah menjadi tanggungjawab untuk seorang muslim mempertahankan agama meskipun ada pihak yang kurang senang dengan tindakan tersebut.

Bila perkara itu dah dipaparkan kepada kita, maka tanggungjawab kita untuk bersuara. Saya tak peduli kalau ada artis-artis lain yang nak pertahankan mereka. Itu masalah mereka.

“Sebagai orang Islam saya mesti bersuara bila mereka berkata buruk pada agama saya. Saya tak boleh terima, saya sangat-sangat tak boleh terima itu. Saya akan pertahankan agama dan bangsa saya,” katanya.

Dalam pada itu, Ogy berkata tindakan yang dilakukan oleh individu tersebut bukan lawak jenaka tetapi biadap serta tidak boleh diterima.

“Itu bukan lagi jenaka dan dia memang biadap. Charlie Chaplin tak perlu pun biadap. Kalau nak hidupkan budaya barat awak pergilah ke negara sana. Setakat TTDI tak payahlah.

“Kemudian, mereka mainkan kalam-kalam Allah seperti Insya-Allah. Apa itu? Itu saya memang tak boleh terima. Saya tak peduli orang nak cakap apa tentang saya. Ini adalah tanggungjawab saya sebagai orang Islam. Kita akan ditanya di sana nanti, apa kita cakap?,” katanya.


Sajat Terpilih Jadi Model Di Australia

Usahawan kontroversi, Sajat atau nama sebenarnya Muhammad Sajjad Kamaruz Zaman meluahkan rasa teruja apabila dirinya telah terpilih untuk menghadiri raptai untuk permodelan di Australia.

Menerusi satu perkongsian di Instagram, Sajat dilihat ada memuat naik kenyataan dari agensi permodelan yang menjemputnya untuk menghadiri raptai untuk permodelan di The Ambassador Venues, Sydney Australia.

Sajat turut menulis kapsyen seakan tidak percaya serta akan melakukan yang terbaik. Sajat juga sempat berseloroh hanya mahu makan pucuk ubi bersama lemon sebelum menghadiri raptai permodelan itu.

“OMG!! Macam tak caya yang saya lepas. Saya akan buat yang terbaik!! Bermula esok saya akan makan pucuk ubi sahaja dengan lemon!! RUN THE WORLD,” tulisnya.

Perkongsian Sajat itu mendapat pelbagai reaksi daripada pengikutnya yang mengucapkan tahniah kepada usahawan tersebut.

Kini berhijrah ke Australia meneruskan hidup baru, pada Februari lalu, Sajat memaklumkan bahawa dia sudah menukar jantinanya kepada wanita secara sah.

Katanya lagi, dia merasakan seperti dilahirkan semula dan gembira kerana proses menukar status jantina di negara itu mudah dilakukan.


Amir Raja Lawak Dipuji Tak Pernah Mengeluh Tiada Job, Tak Malu Jual Air Tepi Jalan

Pasti ramai tahu, pelawak Amir Raja Lawak mengusahakan perniagaan Air Jagung Amerreka secara kecil-kecilan sejak tahun lalu sebagai mata pencarian.

Baru-baru ini tular perkongsian seorang pengguna Twitter yang memuji kesungguhan pelawak berusia 33 tahun itu dalam mencari pendapatan untuk menampung kehidupan.

BACA: 7 Tahun Kahwin, Amir Raja Lawak & Isteri Tak Tertekan Belum Ada Anak

Aku pun macam tetiba nak share dekat twitter aku, sebab aku tau struggle nak meniaga tu macam mana, semoga murah rezeki. pic.twitter.com/0M7zsqSvhl

“Contoh artis terbaik dalam mencari rezeki, tidak pernah mengeluh ketika tiada job dan tidak merasa malu berniaga di jalanan. Tahniah Amir Raja Lawak.

“Aku pun macam tiba-tiba nak share dekat Twitter aku, sebab aku tahu struggle nak meniaga tu macam mana, semoga murah rezeki,” tulisnya.

Perkongsian pengguna Twitter itu turut mendapat perhatian netizen lain yang bersetuju pelawak itu seroang yang rajin berusaha serta pemurah. Kata seorang netizen, pelawak itu pernah sedekahkan air jagungnya berbotol-botol pada hari Jumaat.

Untuk rekod, Amir memulakan langkah dalam bidang seni sejak tahun 2009 selepas menyertai program realiti Raja Lawak terbitan Astro.


Cover Lagu Lestari, Raffa Affar Dikecam Penyanyi Asal

Sebut saja nama Raffa Affar, sememangnya ramai mengenali penyanyi Indonesia yang terkenal dengan lagi Cinta Sampai Mati yang menjadi siulan ramai di media sosial.

Bagaimanapun, baru-baru ini penyanyi itu dikecam selepas nyanyiannya dikritik sumbang ketika menyanyikan lagi Tiara di sebuah acara konsert.

BACA: Nyanyi Lagu ‘Tiara’ Suara Ke Laut, Penyanyi Indonesia Ini Dikecam

Terbaru, Raffa muncul dengan lagu cover terbaru menyanyikan semula lagu Airmata Di Hari Persandinganmu nyanyian asal kumpulan Lestari.

Seperti sudah dijangka, nyanyian Raffa itu mendapat kritikan ramai termasuk penyanyi asal itu sendiri yang turut meninggalkan komen menggunakan akaun Wan Lejen di Facebook Malaysian Modders.

Menjengah di ruangan komen di YouTube, rata-rata pengikutnya memuji suara Raffa yang merdu. Malah, ada yang meminta penyanyi itu untuk membuat lebih banyak lagu cover. Baru sahaja lapan hari dilancarkan, lagu cover tersebut sudah mendapat sebanyak 1 juta tontonan.


Nabil Ahmad Gembira Surau Impian Dalam Rumah Dah Siap Dibina

Pelawak dan pengacara terkenal, Nabil Ahmad berkongsikan berita gembira surau idaman di dalam rumah yang diimpikannya akhirnya siap dibina.

Berkongsikan berita itu di Instagram, Nabil mengucapkan terima kasih kepada pasukan yang bertanggungjawab menyiapkan surau tersebut dengan sentuhan kraftangan panel yang cantik dan kemas.

BACA: Nabil Ahmad Amal Solat 17 Rakaat Sebelum Subuh, Ganti Solat Fardu Zaman Jahil

“Alhamdulillah settle surau!! Jazakallah kepada @team.alfateh yang merialisasikan impiana untuk siapkan surau ni.

“Memang kemas sangat workmanship!! Semoga Allah balas jasa baik tuan-tuan dengan kemudahan dunia dan akhirat. Amin amin ya rob!!” tulisnya.

Perkongsian Nabil itu mendapat pelbagai reaksi daripada netizen serta rakan artis iaitu Saharul Ridzwan yang turut menyatakan hasrat membina surau dalam kediaman sendiri suatu hari nanti.

“Doakan saya jugak bang ada surau jugak dalam rumah,” tulis Saharul Ridzwan.

Memang seronok bila ada surau dalam rumah, boleh solat berjemaah dengan keluarga setiap hari. Seronok tengok Nabil akhirnya dapat surau idaman.


Jual Inai Murah, Che Ta Nak Bagi Semua Merasa Pakai

Pelakon jelita Rozita Che Wan meminta agar orang ramai tidak membandingkan produk inai keluarannya bersama temannya, Anaz Zahrin dengan usahawan lain.

Menerusi satu perkongsian di Instagram, Rozita atau lebih mesra disapa Che Ta berkata setiap orang mempunyai bahagian rezeki masing-masing.

BACA: “Hampa Tak Nak Siapkan Anak Itu Masalah Hampa” – Che Ta

“Rezeki Allah sangat luas, buat apa nak gaduh gaduh. Buat apa nak sakit hati sesama sendiri, hampa pun kalau satu kek yang besar tu kalau nak makan sorang, takkan habis. Mesti kena kongsi dengan orang lain.

“Che Ta is Che Ta, tolong jangan banding dengan orang lain. Berniagalah dengan cara yang jujur, takkan nampak hebat pun hampa kalau korang asyik kutuk atau jatuhkan orang lain. Setiap rezeki kan dah tertulis,” tulisnya.

Dalam pada itu, Che Ta berkata kita sama-sama menjalankan perniagaan dan boleh berkongsi rezeki dengan orang lain.

“Simple je korang, kita niaga sama sama. Kita dapat rezeki sama sama, rezeki untuk dikongsi bukan untuk dibolot seorang. Semoga Allah permudahkan segala urusan kita semua ya.

“Kalau nak inai warna maroon rose ala ala fresh boleh la pakai Inai Che Ta, kalau nak pakai inai selain warna inai yang kami buat ni, brand lain pun ada.. takda hal pun korang nak kongsi,” katanya.

Sementara itu, Che Ta menjelaskan mengapa inai keluarannya dijual dengan harga serendah RM15 sahaja.

“Kami tak kacau siapa-siapa. Kami jual harga RM15 ni pun sebab kami nak semua merasa pakai inai Che Ta. Tak kisah la korang jual inai ke apa, rezeki Allah SWT kan luas,” katanya.


Ali Puteh Kecewa Ditipu, Tak Dapat Bayaran Sepanjang Jadi Duta Ayam

Pelawak Ali Puteh memaklumkan dia tidak mahu lagi dikaitkan dengan sebuah syarikat pembekal ayam selepas dilantik sebagai duta pada April lalu.

Memetik Utusan Online, Ali berkata dia enggan namanya terlibat dengan penipuan syarikat tersebut terutama membabitkan hal bekalan ayam kepada peniaga dan pembeli.

“Saya tidak mahu ada pihak yang berdepan dengan masalah apabila berurusan dengan syarikat pembekal itu selepas beberapa isu timbul.

“Terus-terang saya juga kecewa dengan apa yang terjadi apabila perjanjian antara saya dengan syarikat itu tidak berjalan seperti yang sepatutnya,” katanya.

Menurut Ali lagi, dia turut kesal kerana sudah memberikan sepenuh komitmen sebagai duta namun tidak menerima bayaran seperti dijanjikan.

“Saya terima tawaran kerana diperkenalkan orang seorang kawan yang memang saya kenal dan peluang perniagaan turut ditawarkan bagi saya.

“Saya melihat ia sebagai satu peluang terbaik untuk menjana pendapatan lebih stabil tapi perkara lain yang timbul,” katanya.

Dalam pada itu, Ali memberitahu meskipun mempunyai kontrak sah dan beberapa kali cuba mendapatkan penjelasan namun tiada jalan penyelesaian.

“Sedih sebab saya lepaskan banyak tawaran lain untuk fokus pada peluang ini dan saya ada tanggungjawab serta tanggungan. Saya terima dan saya percaya ada hikmah cuma saya perlu tampil untuk membuat penjelasan berhubung hal ini.

“Saya enggan masalah timbul dan nama saya terkait apabila syarikat ini membuat urus niaga. Saya tidak mahu ada pihak lain jadi mangsa,” katanya.

Terdahulu, Ali menafikan menjalankan perniagaan itu untuk membayar saman ganti rugi RM60,000 kepada kakak iparnya, Siti Nor Hidayah.


Suami Sibuk Kerja Di Thailand, Nadya Syahera Akui Tertekan

Sejak semalam hangat diperkatakan mengenai pelakon Nadya Syahera yang memilih untuk meluahkan perasaan yang sudah lama terpendam di hati menerusi media sosial mengenai suaminya.

Menerusi perkongsian di Insta Story, Nadya mengakui tertekan kerana suaminya, Fizul Nawi terlalu sibuk dengan urusan kerja sehingga dia terpaksa menguruskan anak-anak sendirian.

Kata Nadya lagi, dia tidak tahu untuk meluahkan pada siapa sehingga mentalnya terganggu apatah lagi suaminya seolah tidak peduli tentang apa yang dirasainya.

“Dah la keluar bekerja ke Thailand berminggu-minggu tinggalkan saya dengan tiga orang anak terkontang-kanting. Saya tepu duduk rumah, tak tahu nak cakap macam mana.

“Kalau nak keluar bawa semua anak. Susahnya nak dukung anak sambil menangis. Sebab itu mental saya terganggu. Tetapi saya selalu pujuk hati katakan orang lain lebih susah.

“Saya cuma penat pendam, tiada ruang nak bercakap dan jelaskan dekat dia (suami), Sibuk dengan kerja 24 jam. Kadang-kala kalau saya cakap, masuk telinga kiri keluar kanan. Sedih sebab apa saya cakap dia tidak ambil peduli,” tulisnya.

Dalam pada itu, Nadya berkata suaminya pulang lewat malam sehingga dia terpaksa menunggu untuk membuka pintu rumah.

Kata Nadya lagi, dia turut kasihankan anak-anaknya yang menjadi tempat melepaskan marah kerana dia tertekan dan penat.

Sebelum ini, Nadya dan Fizul pernah mengalami masalah rumah tangga pada 2019 selepas pelakon itu mendedahkan kecurangan suaminya.

Pasangan itu mendirikan rumah tangga pada September 2015 dan dikurniakan tiga orang anak iaitu Aleena Rose, 7, Mohamad Dayyan, 6, dan Muhammad Barr Adam, 3 bulan.


Syamsul Yusof Terkejut Netflix Nak Beli Mat Kilau RM7 Juta

Selepas 21 hari ditayangkan di pawagam, filem Mat Kilau: Kebangkitan Pahlawan mencipta fenomena apabila mecatat kutipan RM71 juta.

Lebih menjadi perhatian, filem Mat Kilau berjaya menarik minat platform penstriman popular dunia, Netflix.

BACA:  “Semua Kena Terima Hakikat Apa Yang Berlaku Dalam Sejarah” – Produksi Mat Kilau

Memetik Media Hiburan, pengarahnya, Syamsul Yusof bercakap ketika temu bual bersama pengkritik filem di saluran YouTube Zhafvlog berkata pihak Netflix dikhabarkan sedia membeli filem tersebut dengan harga RM7 juta untuk ditayangkan.

“Sekarang ni kita bercakap tentang tiada filem Melayu yang mereka sanggup bayar sampai RM7 juta sebelum ini. Saya pun terkejut pada awalnya,

“Maknanya , mereka semua ini nampak ada sesuatu pada filem ini dan sebab itu mereka tak kisah beri harga sedemikian. Kita boleh pergi jauh sebenarnya,” katanya.

Menurut Syamsul lagi, dia berharap dengan pencapaian filemnya itu mampu menaikkan semangat pengarah tempatan yang lain untuk menghasilkan filem yang hebat.

“Syukur sekarang ini kita ada pelbagai platform penstriman. Segalanya berbalik kepada karya itu sendiri. Kalau karya itu baik dan mampu buktikan yang ia boleh sukses di negara sendiri, mereka pasti akan tawar harga yang baik.

“Kita kena fokus pada produk dahulu. Tolak tepilah dulu Netflix, nak tayang atau menang anugerah di luar negara. Karya itu dahulu yang harus diutamakan.

“Korang semua mungkin tidak akan percaya marketing filem Mat Kilau ni sampai RM300,000. Gilakan bunyinya. Saya bercakap perkara ini sendiri kepada ayah saya.

“Kita tak perlukan bajet besar. Mungkin sesetengah orang kurang senang kalau saya kata sebegini. Saya bercakap bagi pihak para pembikin filem yang tiada bajet besar. Mereka juga boleh sukses sebenarnya,” katanya.


Pengguna Twitter Ini Dikecam Minta Neelofa Buka Niqab

Sebut saja nama Noor Neelofa, sememangnya ramai mengenali selebriti yang juga usahawan popular itu. Malah, baru-baru ini tular mengenai inai keluarannya yang dikritik oleh pengguna.

Terbaru, fesyen yang digayakan isteri kepada pendakwah bebas, PU Riz itu juga turut menerima kritkan netizen yang dikatakan pelik dan tidak sesuai.

BACA: “Sebab Dia Derhaka, Itu Sebab Pakai Inai Tak Jadi..”- Neelofa

Menerusi satu perkongsian di Twitter, seorang pengguna dikenali sebagai @lilacfla mempersoalkan gaya pemakaian Neelofa yang pelik serta memintanya untuk membuka niqab.

Perkongsian pengguna Twitter itu dikecam oleh rata-rata netizen yang berpendapat gaya Neelofa tidak keterlaluan dan masih menutup aurat.

Tidak kurang juga ada yang menyifatkan individu itu berhati busuk dan seolah cuba mencari salah orang lain.

Bagaimanapun, ada segelintir netizen berpendapat tindakan Neelofa menggayakan fesyen seperti itu boleh mengundang kepada tabarruj bagi mereka yang berniqab.


Afdlin Shauki, Shahrol Shiro Berdamai

Jika sebelum ini tidak bersetuju dengan penutupan sementara sebuah kelab komedi, bagaimanapun pelawak Datuk Afdlin Shauki akhirnya menyokong kelab tersebut ditutup.

Menerusi satu entri di Instagram, Afdlin sekerasnya mengecam perbuatan menghina agama di pentas lawak. Afdlin berkata meskipun hanya segelintir berbuat demikian namun dia membuat keputusan untuk tidak lagi menyokong kelab komedi itu.

BACA: Jijik Dengan Lawak Hina Agama, Afdlin Shauki Sokong Kelab Komedi Ditutup

“Saya dengan sekeras-kerasnya terus mengecam apa-apa perbuatan menghina agama di pentas lawak. Walaupun hanya segelintir, jika ianya berterusan akan menjadi barah.

“Perbuatan-perbuatan seperti di atas yang di banggakan membuat saya rasa jijik dan saya tak boleh lagi memberi sokongan kepada crackhouse comedy club!” katanya.

Diruangan komen entri itu, pelawak Shahrol Shiro turut meninggalkan komen memohon maaf kepada Afdlin kerana kelantangan dia bersuara sebelum ini ada terkasar bahasa dan mengguris persahabatan mereka.

“Alhamdulillah, syukur bila abang sudah tersedar. Ternyata seperti kenyataan abang ini sebab serangan politik dan ingin melakukan pembunuhan karakter abang tidak benar sama sekali. Ini adalah mengenai isu agama yang dijadikan bahan ‘stand up’ komedi yang telah melepasi garisan sepatutnya hingga jatuh kepada penghinaan.

“Tahniah kerana telah meletakkan kepentingan agama di hadapan. Jom kita buat ‘report’ agar tindakan tegas diambil. Terima kasih abang. Mohon maaf jika terkasar bahasa dan mengguris persahabatan kita,” tulisnya.

Terdahulu, Afdlin dan Shahrol saling berbalah pendapat di media sosial mengenai penutupan sementara Crackhouse Comedy Club susulan kontroversi wanita membuka baju dan didakwa menghina agama Islan.


“Ingat Apa Nak Peluk Saja-Saja, Tak Ada Kerja Ke?” – Intan Najuwa

Sejak pagi tadi hangat diperkatakan mengenai video memaparkan pelakon Intan Najuwa dan Aliff Aziz berpelukan di Genting Highlands.

Memuat naik satu laporan berita mengenai video itu, Intan menjelaskan babak itu dirakam ketika dia menjalani penggambaran drama Jodohku Babysitter.

BACA: Berpelukan Di Genting Highland, Aksi Aliff Aziz & Intan Najuwa Curi Tumpuan

Menurutnya lagi, kesemua kru produksi yang terlibat berada di set penggambaran ketika itu serta memberitahu kamera juga turut kelihatan.

“Kan tengah shooting, nampak tak kamera tengah rolling tu. Semua orang dekat situ tengah shooting drama Jodohku Babysitter. Ingat apa nak peluk saja-saja ke, dah tak ada kerja sangat ke?” tulisnya.

Dalam pada itu, Intan turut meminta pihak diluar sana tidak menyebarkan perkara negatif serta berita tidak benar.

Drama adaptasi novel karya Nureen Ahmad berjudul Jodohku Babysitter ini turut dibintangi Yuna Rahim, Ellyas Abdullah, Nina Juren, Isaac Iman dan ramai lagi.


Ditanya Isu Rumah Tangga, Wartawan ‘Koyak’ Dengan Jawapan Noh Salleh

Tiada angin tiada ribut, hangat diperkatakan mengenai vokalis kumpulan Hujan, Noh Salleh apabila rumah tangganya bersama Mizz Nina yang didakwa bermasalah.

Bagaimanapun, Noh menafikan gosip tersebut serta mengatakan dakwaan itu tidak benar. Malah, Noh juga mengatakan dia juga tidak sangka cerita seperti itu boleh timbul.

Malah, Noh juga sempat menyindir dan mempersoalkan kredibiliti media yang sibuk mengambil tahu mengenai tahu peribadinya berbanding kerjayanya sebagai anak seni.

Penyanyi Noh Salleh mengulaS berhubung spekulasi keretakan rumah tangganya bersama Mizz Nina yang hangat diperkatakan di sebuah laman sembang sebagai berita palsu.beritatiktok newstrending

“Dah ketandusan cerita ke? Orang lebih suka kisah peribadi berbanding apa yang saya kerjakan,” katanya.

Mungkin terasa dengan jawapan diberikan penyanyi itu, seorang wartawan yang berada disitu seakan ‘koyak’. Bagaimanapun, wartawan itu menegaskan dia hanya mendapatkan kesahihan daripada tuan badan sendiri mengenai khabar angin tersebut.

“Kenapa pula cakap media? Benda ini datang dari media sosial. Daripada kita percaya benda itu, lebih baik kita tanya kepada tuan punya badan sendiri sedangkan sudah berada di depan mata, kan?” jawab wartawan berkenaan.

Sementara itu, menerusi video dimuat naik di TikTok Kosmo Online, rata-rata netizen mengatakan pertama kali mereka melihat pihak media yang ‘koyak’.

Dalam pada itu, ada netizen berpuas hati kerana akhirnya ada artis yang bijak apabila berhadapan dengan media.


Janna Nick Membesar Dalam Broken Family, Tiada Siapa Yang Bimbing

Melihatkan perwatakan Janna Nick, sememangnya ramai berpendapat pelakon dan pengacara itu seorang yang sangat ceria dan aktif.

Namun, ada kisah disebalik kehidupan Janna yang mmebesar dalam ‘broken family’. Baru-baru ini, seorang pengguna Twitter berkongsikan temu bual Janna yang menceritakan kisah hidupnya.

Menurut Janna, ibu bapanya bercerai ketika dia darjah tiga dan memilih untuk tinggal bersama neneknya kerana dia merasakan ia merupakan keputusan yang terbaik.

Kata Janna lagi, dia memaksa dirinya menjadi seseorang yang ektrovert kerana mahu menghiburkan diri sendiri supaya tidak berasa sunyi.

I can feel you Janna Nick. Hanya orang yang dibesarkan daripada Broken Family je akan faham apa yg dia rasa pic.twitter.com/5I4bwZ7OaC

“Saya banyak membesar dengan kawan-kawan. Kadang-kadang orang nampak sisi saya yang extrovert. Tapi sebenarnya saya terpaksa jadi extrovert sebab saya rasa saya kena hiburkan diri saya,” katanya.

Janna berkata lagi, sejak kecil lagi dia sudah membuat keputusan sendiri dan tidak mendapat bimbingan daripada siapa-siapa.

“Kalau saya balik pukul 4 pagi pun, mak saya tanya dekat mana je, mak saya akan biar je. Tapi bukan sebab mak saya tak bertanggungjawab, tapi mak saya percaya dengan saya. Itu yang menjadikan saya hari ini,” katanya.

Sementara itu, Janna berkata selepas ibu bapanya bercerai dia tidak merasakan hari raya sesuatu yang menyeronokkan.


Berpelukan Di Genting Highland, Aksi Aliff Aziz & Intan Najuwa Curi Tumpuan

Sejak semalam tular di aplikasi TikTok video memaparkan aksi mesra pelakon Aliff Aziz dan Intan Najuwa.

Menerusi video itu, kedua pelakon itu kelihatan berpelukan dan berpegangan tangan di Genting Highlands.

Menjengah di ruangan komen, rata-rata netizen memberikan pelbagai reaksi mengenai video tersebut dimana ada yang terkejut apabila Aliff bersentuhan dengan pelakon wanita.

Malah, ada yang tindakan Aliff yang tak menjaga batas sedangkan sebelum ini dia menyertai jemaah tabligh.

Namun, jangan salah faham. Difahamkan kedua pelakon itu sedang menjalani penggambaran drama berjudul Jodohku Babysitter yang kini sedang ditayangkan di kaca televisyen.

Drama adaptasi novel karya Nureen Ahmad berjudul Jodohku Babysitter ini turut dibintangi Yuna Rahim, Ellyas Abdullah, Nina Juren, Isaac Iman dan ramai lagi.


Syamsul Yusof Sokong Penuh Kelab Komedi Ditutup

Semalam, pengarah terkenal Syamsul Yusof bersama Pengerusi Persatuan Semboyan, Yusuf Azmi ke Ibu Pejabat Polis Daerah Brickfields membuat laporan polis terhadap pemilik kelab komedi tular baru-baru ini.

Menerusi satu perkongsian di Instagram, pengarah filem Mat Kilau itu bersetuju kelab komedi itu ditutup.

BACA: “Mungkin Saya Tidak Sependapat Untuk Menutup Terus Crackhouse Comedy Club”

“Setelah jelas keadaan sebenar, dengan bukti dan fakta.. saya sokong penuh kelab ini ditutup. Jangan kamu sekali2 atau terfikir menghina Islam,” tulisnya.

Sebelum ini, Syamsul berkata dia tidak sependapat jika kelab komedi itu ditutup terus kerana ianya masih boleh dibincangkan.

Kata Syamsul lagi, amaran keras dan undang-undang harus diperketatkan dan pihak berkuasa perlu mengambil serius apatah lagi ianya melibatkan insiden menghina agama Islam.

Terdahulu, tular video memaparkan seorang wanita yang pada awalnya berpakaian sopan sebelum bertindak menanggalkan baju kurung dan tudung.


Jijik Dengan Lawak Hina Agama, Afdlin Shauki Sokong Kelab Komedi Ditutup

Pasti ramai tahu sejak beberapa hari lalu, pelawak Datuk Afdlin Shauki dikecam susulan pendiriannya tidak bersetuju dengan penutupan sementara sebuah kelab komedi.

Bagaimanapun, menerusi perkongsian terbaru, Afdlin sekerasnya mengecam perbuatan menghima agama di pentas lawak. Afdlin berkata meskipun hanya segelintir berbuat demikian namun dia akhirnya membuat keputusan untuk tidak lagi menyokong Crackhouse Comedy Club.

BACA: “Saya Tiada Share Satu Sen Pun Dalam Kelab Itu” – Afdlin Shauki

“Saya dengan sekeras-kerasnya terus mengecam apa-apa perbuatan menghina agama di pentas lawak. Walaupun hanya segelintir, jika ianya berterusan akan menjadi barah.

“Perbuatan-perbuatan seperti di atas yang di banggakan membuat saya rasa jijik dan saya tak boleh lagi memberi sokongan kepada crackhouse comedy club!” katanya.

Jelasnya lagi, sokongannya sebelum ini hanya untuk mempertahankan periuk nasi pelawak-pelawak yang berkualiti.

“Walaupun sokongan saya sebelum ni hanya bertujuan untuk kesinambungan rezeki pelawak-pelawak yang kebanyakkan nya mempunyai lawak yang berkualiti dan tak menghina sesiapa.

“Sekarang ni nasihat saya pada pelawak-pelawak stendap cari dahulu tempat alternatif untuk mencari rezeki pasal benda ni takkan settel awal dan seharusnya kita biarkan pihak berkuasa buat kerja mereka dan jika mereka di sabit kesalahan, mereka mestilah menerima pembalasannya,” tulisnya.

Dalam pada itu, Afdlin turut mendoakan buat pelawak-pelawak yang terkesan supaya dimurahkan rezeki serta sekali lagi menegaskan dia tidak menyokong agar kelab komedi itu terus dibuka.

“Abang mendoakan agar adik-adik pelawak yang terkesan sentiasa di lindungi sewaktu dugaan ini dan rezeki korang terus murah.

“Kita hanya boleh berjuang berdasarkan informasi yang di terima dan pada ketika ini, informasi ni membuat abg tak boleh lagi menyokong agar crackhouse terus di buka. Sekian,” tulisnya.


“Saya Tiada Share Satu Sen Pun Dalam Kelab Itu” – Afdlin Shauki

Perkongsian pelawak dan pengarah Datuk Afdlin Shauki dikecam ramai apabila tidak bersetuju sebuah kelab komedi ditutup sementara berikutan kontroversi wanita menangalkan baju dan menghina agama Islam.

Tampil dalam program The Amin Idris Show di Facebook malam tadi, Afdlin menjawab segala persoalan mengenai kontroversi terpalit dirinya itu.

BACA: “Aku Beragama Islam, Melaknat Orang Yang Menghina Islam…” – Afdlin Shauki

Menjawab pertanyaan Amin, Afdlin berkata dia tidak mempunyai sebarang kepentingan atau ‘share’ dalam kelab komedi sebaliknya hanya kasihannya mereka yang mencari rezeki di situ.

“Saya tiada share satu sen dalam kelab ini. Pendirian saya sebagai NGO, nasib adik-adik yang cari rezeki ini bagaimana? Saya tak buat show pun kat situ.

“Saya memandang mengenai periuk nasi orang lain. Tak semestinya mengenai industri komedi sahaja. Kalau ada orang susah yang perlukan bantuan, saya akan bantu,” katanya.

Jelas Afdlin lagi, dia pernah dua kali masuk ke Crackhouse dan mendapati tiada konten yang keterlaluan mahupun melampau ketika berada di situ.

“Kali pertama saya bawa Datuk Seri Aliff Syukri untuk buat stand up. Dan sekali lagi untuk menonton satu show kawan-kawan.

“Memang tiada konten-konten yang teruk dan menghina. Saya bercakap mengenai Crackhouse kerana saya dulu ada restoran komedi yang halal di sebuah kompleks membeli belah. Ia untuk keluarga dan halal tanpa alkohol.

“Crackhouse dibuka terlebih dulu dari saya. Itu tempat pelajar-pelajar buat komedi dan bisnes komedi bukan mudah. Ia tempat adik-adik yang cari rezeki,” katanya.

Ditanya mengenai pengasas bersama kelab tersebut iaitu Rizal Van Geyzel yang kerap mencetus isu perkauman dalam persembahannya, Afdlin bersetuju jika pelawak itu dikenakan tindakan.

“Jika mereka salah humban dalam jel. Saya tak tahu menahu tentang konten dia. Dia pernah dulu bekerja dengan saya semasa zaman program A Ha!

“Masa itu dia baru bermula. Tapi saya tak tahu bila masa dia buka kelab ini. Saya cakap satu benda sahaja. Kepada pelawak-pelawak, kau buat, kau berani tanggung. Jadi kalau didapati salah, ambil tindakan. Kalau tak salah, terserah pada mahkamah.

“Pada saya apabila saya dapat informasi, saya rasa tak adil dikata tempat itu orang menghina Islam. Yang ditonjolkan satu dua sahaja. Yang beratus lagi konten yang baik bagaimana?,” katanya.

Dalam pada itu, Afdlin berkata jika dia mengetahui awal mengenai hal sebenar, pasti dia tidak akan berada di posisi yang sama ketika ini.


“Biar Gagal Jadi Isteri, Yang Penting Tak Gagal Jadi Ibu” – Rita Rudaini

Hampir sembilan tahun bergelar ibu tunggal kepada dua cahaya mata, bukan perkara mudah buat pelakon Rita Rudaini kerana dialah ibu dan dia juga bapa.

Meskipun tanpa figura bapa membesarkan dua anak-anaknya, namun Rita membuktikan dia berjaya membesarkan anak-anak, lebih-lebih lagi anak sulungnya cemerlang dan kini berada Maktab Rendah Sains Mara (MRSM).

Baru-baru ini, perkongsian Rita menjadi perhatian apabila memuat naik video kompilasi fotonya bersama anak-anak sejak dari kecil hingga meningkat remaja. Malah, turut disertakan kapsyen pada video tersebut mengenai kehidupannya.

“Biar gagal menjadi seorang isteri. Yang penting tidak gagal menjadi seorang ibu,” tulisnya.

Melihat di ruangan komen, Rita menghadkan dimana hanya individu tertentu sahaja yang boleh meninggalkan komen di posting berkenaan.

Terdahulu, Rita mendirikan rumah tangga bersama pemain bola sepak Mohd Aidil Zafuan Abdul Radzak. Namun bercerai pada 2013. Hasil perkongsian hidup, mereka dikurniakan dua cahaya mata lelaki, Airit Rayyan Rizqin dan Airit Qaqa Arjuna.


Rossa Sera Akui Sukar Maafkan Shuk Sahar

Selepas bertahun berdepan isu kecurangan, nampaknya kemelut rumah tangga pelawak Shuk Sahar dan isterinya, Rossa Sera seperti sudah berada di penghujung.

Memetik BH Online, Sera berkata dia dan Shuk masih berhubung namun hanya kerana anak-anak sahaja. Sera mengakui dia juga tidak boleh memaafkan suaminya lagi.

BACA: “Saya Sekarang Di Fasa Tak Takut Berpisah…” – Rossa Sera

“Kami sudah berbincang untuk mengambil keputusan terbaik untuk masa depan. Saya akui, sampai satu tahap saya rasa tidak boleh maafkan Shuk lagi kerana itu hanya akan menyakiti diri sendiri.

“Bagaimana saya hendak membahagiakan orang lain kalau saya sendiri disakiti. Cukuplah sampai di sini sahaja, mungkin saya tidak mampu membahagiakannya,” katanya.

Menurut Sera, dia dan Shuk kini sedang mencari keputusan terbaik namun masih dalam perbincangan lagi.

“Jadi, kata sepatah juga sudah diambil untuk kebaikan bersama. Kami ada wakil peguam, kini segala urusan membabitkan peguam.

“Diakui, kami sedang mencari keputusan dan kata sepakat terbaik demi masa depan. Bagaimana pengakhirannya, itu kami masih belum tahu kerana ia masih dalam perbincangan. Saya serahkan pihak peguam untuk menyelesaikannya,” katanya.

Dalam pada itu, Sera berkata dia mengharapkan keputusan terbaik serta apa yang berlaku pasti ada hikmah disebaliknya.

“Saya terima dan akur, dalam masa yang sama, cuba menjadi lebih baik untuk anak-anak. Alhamdulillah, Allah berikan kekuatan. Sudah tentu ada ketikanya saya tertekan dengan apa yang berlaku, tetapi saya perlu positif.

“Saya akui, segala-galanya memerlukan masa untuk meletakkan diri saya dalam keadaan hari ini,” katanya.


“Lunch Bersama Menantu Saya, Isteri Syamsul Yusof” – Ibu Syamsul

Sejak bulan lalu hangat diperkatakan mengenai kemelut rumah tangga pelakon Puteri Sarah dan suaminya, pengarah Syamsul Yusof.

Tindakan Puteri Sarah mengambil tindakan undang-undang terhadap penyondol membuatkan ramai netizen boleh meneka rumah tangga mereka dilanda ujian.

BACA: “Jangan Ugut Anak Saya Kahwin Dengan Video Palsu” – Ibu Syamsul

Dalam temu bual sebelum ini, Puteri Sarah berkata keluarga menantunya sentiasa menyokongnya serta akan berada disisinya.

Baru-baru ini perkongsian ibu mentuanya iaitu Datin Fatimah Ismail ada memuat naik gambar bersama menantunya menikmati makan tengah hari.

Apa yang menjadi perhatian, kapsyen ibu kepada Syamsul Yusof itu turut menyebut Puteri Sarah adalah isteri kepada anaknya.

Diruangan komen, Puteri Sarah turut dilihat membalas muat naik tersebut meluahkan rasa sayang terhadap ibu mentuanya yang dipanggil mama.

Perkongsian Datin Fatimah itu mendapat pelbagai reaksi daripada netizen yang memuji hubungan baik Puteri Sarah dengan ibu mentuanya meskipun sedang berdepan kemelut rumah tangga. Malah, ada netizen membuat andaian kapsyen terebut ditujukan kepada penyondol.

Dalam pada itu, ada yang gembira apabila di belakang Puteri Sarah ada ibu mentuanya yang sentiasa menyokong dan memahami keadaan menantu.

Terdahulu, Puteri Sarah mengambil tindakan undang-undang terhadap orang ketiga yang menganggu rumah tangga dan kehidupannya selama ini iaitu Ira Kazar.


Neelofa, PU Riz Korban 15 Ekor Lembu

Sempena Hari Raya Aidiladha tahun ini, pasangan selebriti popular, Neelofa dan suaminya, PU Riz mengorbankan dua ekor lembu sado jenis Charolais masing-masing seberat satu tan.

Memetik Kosmo, difahamkan lembu itu dikorbankan di Majlis Korban Perdana, Jabatan Bomba Dan Penyelamat Malaysia (JBPM) Kelantan di Ibu Pejabat Balai Bomba Tunjong hari ini.

BACA: “Sebab Dia Derhaka, Itu Sebab Pakai Inai Tak Jadi..”- Neelofa

Neelofa berkata lembu sado itu merupakan antara dua ekor daripada tujuh lembu korban yang disumbangkan oleh Pertubuhan Kasih Neelofa.

Katanya lagi, menerusi majlis korban tersebut seramai 700 golongan asnaf di negeri ini dan anggota bomba akan menerima agihan daging berkenaan. Menurutnya, selain Kelantan majlis korban turut berlangsung di Perak, Kedah dan Selangor.

“Kita memperuntukkan sebanyak 15 ekor lembu korban sempena Hari Raya Aidiladha tahun ini. Di Kelantan, kita bekerjasama dengan JBPM untuk menumbangkan tujuh ekor lembu termasuk dua lembu sado jenis Charolais masing-masing seberat hampir satu tan,” katanya.

Sementara itu, Pengarah JBPM Kelantan, Zainal Madasin berkata, kerjasama antara pihaknya dengan Pertubuhan Kasih Neelofa itu bukanlah kali pertama.

Sebelum ini, pihaknya pernah berkerjasama dalam dua program besar melibatkan misi bantuan awal banjir di Pasir Mas dan Program Mobilisasi Vaksin Komuniti di Gua Musang baru-baru ini.


Noh Salleh Nafi Rumah Tangga Bermasalah

Tiada angin tiada ribut, hangat diperkatakan mengenai vokalis kumpulan Hujan, Noh Salleh  apabila rumah tangganya bersama Mizz Nina yang didakwa bermasalah.

Memetik Harian Metro, bagaimanapun Noh menafikan gosip tersebut serta mengatakan dakwaan itu tidak benar. Malah, Noh juga mengatakan dia juga tidak sangka cerita seperti itu boleh timbul.

BACA: “Kalau Aku Tiba-Tiba Mati, Tolong Jaga Nina & Musa Untuk Aku” – Noh Salleh

“Entahlah.. tiada komen. Korang semua kena tipu… good luck (selamat berjaya). Saya baru dimaklumkan oleh wakil pengurusan mengenai gosip yang timbul ini. Tak sangka ada cerita begini pula yang timbul. Apa yang boleh saya katakan itu adalah berita palsu,” kata Noh.

Dalam pada itu, Noh berkata tidak pernah timbul isu seperti yang diperkatakan sebaliknya dia lebih fokus terhadap anak angkat mereka, Musa yang kini sudah berusia tujuh bulan.

“Apabila ada anak sayang itu di tahap berbeza. Saya baru sedar perkara itu. Sekarang ini lebih fokus kepada kesihatan anak. Setiap dua minggu sekali akan bawa anak kami melakukan pemeriksaan,” katanya.


Peminat Teruja Tengok Diana Amir Meluncur Ais Pakai Jubah, Niqab

Lama rasanya tak dengar cerita mengenai pelakon dan pengacara Diana Amir. Sejak Januari lalu, pelakon itu dilihat sudah mula memakai niqab.

Bagaimanapun, Diana mengakui segan untuk berkongsi mengenai penampilannya itu serta memohon orang ramai mendoakannya yang masih lagi belajar mengenai agama.

Terbaru, perkongsian pelakon itu menjadi perhatian ramai apabila memuat naik video memaparkan dirinya sedang beriadah meluncur ais bersama anaknya.

A post shared by D I A N A A M I R (@dianaamir)

Apa yang menjadi perhatian ramai apabila pelakon itu dilihat kekal dengan penampilannya yang berjubah dan berniqab ketika meluncur.

Diruangan komen, Diana mengakui ini juga pertama kali dia meluncur ais dengan penampilan sebegitu serta tidak menganggu pandangannya untuk meluncur.

Perkongsiannya itu mendapat pelbagai reaksi daripada netizen yang kagum serta memuji pelakon itu yang berani untuk meluncur dengan pakaian seperti itu.

Tidak kurang juga ada yang menyamakan Diana seperti Elsa versi Muslimah. Kata netizen lagi, meskipun dilihat tampil bertutup namun tetap indah di mata mereka.


“Mungkin Saya Tidak Sependapat Untuk Menutup Terus Crackhouse Comedy Club”

Sejak beberapa hari lalu hangat diperkatakan mengenai penutupan Crackhouse Comedy Club yang dibantah oleh beberapa selebriti antaranya Datuk Afdlin Shauki dan Sharifah Amani.

Perkara itu turut mendapat perhatian pengarah filem Mat Kilau iaitu Syamsul Yusof yang bersuara mengenai isu hangat tersebut.

Menerusi satu perkongsian di Instagram, Syamsul berkata dia tidak sependapat jika kelab komedi itu ditutup terus kerana ianya masih boleh dibincangkan.

Kata Syamsul lagi, amaran keras dan undang-undang harus diperketatkan dan pihak berkuasa perlu mengambil serius apatah lagi ianya melibatkan insiden menghina agama Islam.

“Mungkin saya tidak sependapat untuk menutup terus Comedy Club itu (masih boleh dibincangkan) tapi amaran keras,undang2 harus diperketat & jabatan agama/pihak berwajib juga pemimpin perlu serious tangani isu berlarutan ‘menghina agama Islam ini,” tulisnya.

Dalam pada itu, Syamsul berkata dia mewakili Semboyan Malaysia bersama Ayahanda Che Ton (ACT) akan turut menfailkan laporan polis berhubung isu persenda Islam dan penutupan Crackhouse Comedy Club, hari ini.


Elisya Sandha Dituduh Poyo Kongsi Kisah Suami Berkorban Bangun Malam Jaga Anak

Sempena Hari Raya Aidiladha semalam, pelakon Elisya Sandha dan suami, Uzair Haqimy melakukan ibadah akikah buat puteri sulung mereka, Bunga Elhaq.

Menerusi perkongsian di Instagram, Elisya turut menitipkan penghargaan buat suaminya yang bangun setiap malam membantu untuk menjaga anak mereka.

BACA: “Melahirkan Bunga Elhaq Adalah Pengorbanan Paling Besar” – Elisya Sandha

Bagaimanapun, perkongsian Elisya itu menimbulkan rasa kurang senang netizen dimana ada tiada apa yang perlu dikagumi kerana sudah menjadi tanggungjawab ibu bapa menjaga anak.

Memetik Astro Gempak, pelakon berusia 23 tahun itu enggan melayan apa yang diperkatakan netizen kerana apa yang diluahkan itu bersifat peribadi.

“Jadi, saya bukan mahu mendabik dada dan memeningkan kepala memikirkan kata sinis netizen atau yang berbaur negatif. Saya tak memerlukan justikasi mereka dalam hal ini.

“Saya juga percaya ruang menulis dan berkongsi apa saja bentuk perkongsian di media sosial tidak memerlukan pandangan mereka,” katanya.

Dalam pada itu, Elisya berkata ia tidak menjadi satu masalah selagi apa yang dikongsikannya itu tidak bersifat buruk. Ujarya lagi, jika terlalu asyik memikirkan mengenai tanggapan orang, hidup kita tidak akan kemana.

“Selagi saya rasa ia masih okey dan baik untuk dikongsi dan dizahirkan, ia takkan menjadi kudis pun. Hidup ini bukan sentiasa atau setiap masa perlu melihat segala sudut pandangan orang lain. Kalau asyik memikirkan pandangan orang, mungkin kita takkan ke mana-mana.

“Saya anggap luahan itu adalah bentuk dedikasi jujur. Mereka juga boleh melakukan perkara sama. Tapi ia terpulang kepada terjemahan org lain yang mungkin fikir ia seperti poyo atau apa saja tafsiran negatif,” katanya..